Al Dahra proglašena kupcem - Za PKB ponuđeno 105,055 mil EUR - Naslovi.net vesti\nEkapija petak, 14. septembar 2018.\n(Foto: Mckyartstudio/shutterstock.com) (Foto: Mckyartstudio/shutterstock.com) U Ministarstvu privrede je u petak (14. septembra 2018. godine) u 12 časova, otvorena koverta sa finansijskom ponudom koju je kompanija Al Dahra doo Irig dostavila za privatizaciju Poljoprivredne korporacije Beograd AD.... »\nU Ministarstvu privrede danas je, u podne, otvorena koverta sa finansijskom ponudom koju je kompanija Al Dahra, doo Irig dostavila za privatizaciju Poljoprivredne korporacije Beograd AD. Komisija za sprovođenje postupka je, prema... »\nNjive PKB-a ostale nedostupne za srpskog seljaka\nUmesto da se 16.785 hektara prezaduženog Poljoprivednog kombinata Beograd isparceliše u manje proizvodne jedinice i ponudi lokalnim seljacima na otkup, država prodaje celinu i tako podstiče stvaranje latifundija.\nPiše: Živan Lazić Ovih dana mnogo se polemike povelo oko prodaje Poljoprivednog kombinata Beograd. Nakon što se na prvi oglas niko nije javio, početna cena od 208,9 miliona evra je prepolovljena pa je PKB, kako Zakon nalaže,... »\n"El Dahra" proglašena kupcem, za PKB ponudila 105,05 miliona evra\nMinistarstvo privrede je, na predlog Komisije za sprovođenje postupka, proglasilo kompaniju "El Dahra" kupcem Poljoprivredne korporacije "Beograd" i to po ceni od 105.055.000 evra.\nU Ministarstvu privrede je, u 12 časova, otvorena koverta sa finansijskom ponudom koju je kompanija "El Dahra doo Irig" dostavila za privatizaciju Poljoprivredne korporacije Beograd AD. Komisija za sprovođenje postupka je tom... »\nZA imovinu "Poljoprivredne korporacije Beograd", zavisno društvo Veterinarsku stanicu PKB, ali i 29 odsto "Eko-laba" i skoro 46 odsto PKB "Agroekonomika", "Al Dahra Srbija" daje 105,05 miliona evra. Pola miliona evra više od... »\nAl Dahra iz Iriga kupila PKB\nU Ministarstvu privrede danas je otvoren koverat sa finansijskom ponudom koju je Al Dahra iz Iriga dostavila za privatizaciju Poljoprivredne korporacije Beograd i ta kompanija je proglašena kupcem PKB.\nKomisija za sprovođenje postupka je tom prilikom utvrdila da je ponuda u skladu sa pravilima postupka, navodi se u soapštenju. Ministarstvo privrede podseća da je početna cena određena u iznosu od 50 odsto procenjene vrednosti... »\nBeograd -- Poljoprivrednu korporaciju Beograd (PKB) nije trebalo prodavati, a posebno ne po ceni od 105 miliona evra.\nTo su ocenili ekonomisti, nakon što je firma ćerka Al Dahre iz Ujedinjenih Arapskih Emirata Al Dahra iz Iriga preuzela PKB. Procenjena vrednost imovine PKB prema oceni revizorske kuće Dilojt je oko 208 miliona evra, a početna... »\nAl Dahra Srbija ponudila za PKB 105 miliona evra\nKompanija Al Dahra Srbija ponudila je 105,055 miliona evra za imovinu Poljoprivredne korporacije Beograd (PKB), saopšteno je danas u Ministarstvu privrede na otvaranju finansijskog dela ponude.\nKako je rečeno, Komisija će još jednom proveriti tu ponudu i ukoliko je i ona u skladu sa uputstvom za ponuđače, Ministarstvo privrede će proglasiti Al Dahru doo iz Iriga za kupsa... »\nAl Dahra Srbija je na tenderu za prodaju Poljoprivredne korporacije Beograd (PKB) ponudila 105,055 miliona evra (105 miliona i 55.000 evra), rečeno je danas na otvaranju finansijskog dela ponude u Ministarstvu privrede Srbije.\nFoto: MONDO/Mario Milojević Komisija za sprovođenje postupka je, prema saopštenju Ministarstva, tom prilikom utvrdila da je ponuda u skladu sa sa pravilima postupka, a Ministarstvo privrede je, na predlog Komisije, proglasilo Al... »\nFinansijsku ponudu Al Dahre, čija je matična kompanija iz Ujedinjenih Arapskih Emirata, danas je otvorila komisija koja sporovodi postupka prodaje PKB-a i utvrđeno je da ona ispunjava uslove tendera. Kako je saopštilo... »\nPoljoprivrednu korporaciju Beograd (PKB) nije trebalo prodavati, a posebno ne po ceni od 105 miliona evra, koliko je ponudila firma ćerka Al Dahre iz Ujedinjenih Arapskih Emirata Al Dahra iz Iriga, ocenili su danas ekonomisti. Procenjena vrednost imovine PKB prema oceni revizorske kuće Dilojt je... »\nMinistarstvo privrede prihvatilo ponudu od 105.055.000 evra, zaključenje kupoprodajnog ugovora se očekuje u narednom periodu, saopštili nadležni\nArapska „Al Dahra” od juče se može smatrati novim vlasnikom Poljoprivredne korporacije Beograd ( PKB) – jedinog preostalog velikog državnog kombinata. Kao jedini zainteresovani kupac na tenderu, ta kompanija ponudila je... »\nAl Dahra ponudila 105,05 miliona evra za PKB: Pola miliona više od početne cene\nAl Dahra Srbija, jedini ponuđač na tenderu za prodaju Poljoprivredne korporacije Beograd, ponudila je 105,05 miliona evra, rečeno je danas na otvaranju finansijskog dela ponude u Ministarstvu privrede. Tenderska komisija je u četvrtak otvorila jedinu ponudu za privatizaciju PKB-a i utvrdila da je... »\nDoneta odluka: PKB prodat Al Dahri za 105,055 miliona evra!\nMinistarstvo privrede saopštilo je da je proglasilo Al Dahru kupcem PKB-a. Ta kompanija je za PKB ponudila 105,05 miliona evra. U Ministarstvu privrede ranije danas je otvorena koverta sa finansijskom ponudom koju je srpski ogranak arapske kompanije Al Dahra dostavila za privatizaciju... »\nMinistarstvo privrede saopštilo je da je proglasilo Al Dahru kupcem PKB-a. Ta kompanija je za PKB ponudila 105,05 miliona evra. Ministarstvu privrede ranije danas je otvorena koverta sa finansijskom ponudom koju je srpski ogranak arapske kompanije Al Dahra dostavila za privatizaciju Poljoprivredne... »\nMinistarstvo privrede Srbije danas je kompaniju Al Dahra iz Iriga proglasilo kupcem Poljoprivredne korporacije Beograd (PKB), a ponudjena cena je 105,055 miliona evra. Finansijsku ponudu Al Dahre, čija je matična kompanija iz Ujedinjenih Arapskih Emirata, danas je otvorila komisija koja sprovodi... »\nOdlučeno PKB: prodat Al Dahri!\nKompanija Al Dahra iz Ujedinjenih Arapskih Emirata ponudila je 105,055 miliona evra za PKB. Al Dahra iz Ujedinjenih Arapskih Emirata, u Srbiji ima registrovanu firmu, a prilikom otvaraja njihove ponude utvrđeno je da je sva dostavljena dokumnetacija ispravna. U ponudi Al Dahre je navedeno:... »\nAl Dahra za PKB ponudila 105,5 miliona evra\nKompanija Al Dahra iz Ujedinjenih Arapskih Emirata ponudila je 105,5 miliona evra za PKB.\nAl Dahra iz Ujedinjenih Arapskih Emirata, u Srbiji ima registrovanu firmu, a prilikom otvaraja njihove ponude utvrđeno je da je sva dostavljena dokumentacija ispravna. Rok za dostavljanje ponuda za kupovinu imovine PKB po... »\nAl Dahra iz Iriga ponudila 105 miliona evra za PKB\nBEOGRAD - Al Dahra Srbija je na tenderu za prodaju Poljoprivredne korporacije Beograd (PKB) ponudila 105,055 miliona evra (105 miliona i 55.000 evra), rečeno je danas na otvaranju finansijskog dela ponude u Ministarstvu privrede Srbije.\nU ponudi Al Dahre je navedeno: "Obavezujemo se da platimo ukupan iznos od 105,055 miliona evra u gotovom radi kupovine dela imovine PKB, 29 odsto kapitala društva Ekolab, 45,77 odsto kapitala Instituta PKB Agroekonomik, a sve u... »\nSEEbiz petak, 14. septembar 2018.\nDržavni službenici će narednih dana proveriti da li je dokumentacija validna i u skladu sa uslovima tendera i tek onda će se otkriti i finansijski deo ponude arapskog poljoprivrednog giganta. Ono što je poznato je da je početna... »\nAl Dahra Srbija, jedini ponuđač na tenderu za prodaju Poljoprivredne korporacije Beograd, ponudila je 105,05 miliona evra, rečeno je danas na otvaranju finansijskog dela ponude u Ministarstvu privrede.\nTenderska komisija je u četvrtak otvorila jedinu ponudu za privatizaciju PKB-a i utvrdila da je ispravna dokumentacija Al Dahra Srbije. Komisija za sprovodenje postupka je tom prilikom utvrdila da je dostavljena dokumentacija u... »\nKompanija Al Dahra iz Ujedinjenih Arapskih Emirata ponudila je 105,5 miliona evra za PKB. Al Dahra iz Ujedinjenih Arapskih Emirata, u Srbiji ima registrovanu firmu, a prilikom otvaraja njihove ponude utvrđeno je da je sva dostavljena dokumnetacija ispravna. Rok za dostavljanje ponuda za kupovinu... »\nPočetna cena za imovinu PKB-a je bila 104,5 miliona evra. Ministarstvu privrede će tenderska komisija predložiti da Al Dahru proglasi kupcem PKB-a i da sa tom kompanijom bude potpisan kuporodajni ugovor. U Ministarstvu privrede... »\nProstran: Vrednost PKB-a potcenjena\nProdaja zemlje jednako je prodaji suverniteta, ocenio je za Danas agroekonomista Milan Prostran uz komentar da je Poljoprivredna korporacija Beograd (PKB) trebalo da bude proglašena firmom od opšteg značaja.\nProstran je rekao da je vrednost zemljišta potcenjena s obzirom na trend u Evropi da cena poljoprivrednog zemljišta raste. To se posebno odnosi na PKB čiji će deo zemlje sigurno za 10-15 godina biti pretvoren u građevinsko... »\nProkopijević: Drugi odustali od tendera, procenili da je PKB dogovoren posao\nIndikativno da je uprkos maloj početnoj ceni od 104,5 miliona evra za Poljoprivrednu korporaciju Beograd jedino Al Dahra poslala ponudu U prostorijama Ministarstva privrede juče je otvorena jedina ponuda za Poljoprivrednu korporaciju Beograd – PKB i zvanično je potvrđeno da je taj jedini ponuđač arapska firma Al Dahra.\nPonuda za PKB znaće se danas\nKoliko novca i kakve uslove je ponudila kompanija Al Dahra Srbija za Poljoprivrednu korporaciju Beograd (PKB) biće poznato danas, kada bude otvoren koverat sa finansijskom ponudom.\nU predviđenom roku, do 10. septembra 2018. u podne, privatizacionu dokumentaciju otkupile su dve kompanije, dok je prijavu za učešće u postupku privatizacije PKB dostavila samo Al Dahra Srbija. Komisija za sprovođenje postupka u... »\nN1 Info52 komentar(a)\nN1 Info34 komentar(a)\nZgrada duhova u centru Lučana i dalje nedovršena - ministrastvo traži investitora\nRINA pre 6 minuta\nDirektor "Železnica Srbije" podneo ostavku!\nTragedija: Poginuo rudar u rudniku Resavica\nBlic pre 30 minuta još 10 povezanih\nĐere pobedio Tima i plasirao se u drugo kolo Rio de Žaneira\nBeta pre 54 minuta još 10 povezanih\nSEEbiz pre 35 minuta još 6 povezanih


Održana Vip radionica o porodičnim firmama u Novom Sadu Održana Vip radionica o porodičnim firmama u Novom Sadu – Personal magazin\nOdržana Vip radionica o porodičnim firmama u Novom Sadu\n– Porodično preduzetništvo u Vojvodini godinama unazad susreće se sa brojnim izazovima, od finansiranja poslovanja do savladanja poteškoća kada nastupi period nasleđivanja porodičnog biznisa. Kako bi što bezbolnije pravazišli ove…\n– Porodično preduzetništvo u Vojvodini godinama unazad susreće se sa brojnim izazovima, od finansiranja poslovanja do savladanja poteškoća kada nastupi period nasleđivanja porodičnog biznisa. Kako bi što bezbolnije pravazišli ove situacije, danas je u Novom Sadu održana Vip radionici “Porodične firme – stub razvoja ekonomije Srbije“ u organizaciji kompanije Vip mobile i konsultantske kuće “Chapter 4”, kao i partnera na današnjoj radionici Unija poslodavaca Vojvodina i Axa osigurranje.\nNa događaju je učestvovalo preko 60 preduzetnika iz svih delova Vojvodine koji su imali priliku da od stručnjaka iz oblasti porodičnog biznisa dobiju savete kako da održe i unaprede poslovanje svojih firmi. Na događaju se najviše govorilo zapošljavanju adekvatnog radnog kadra, prevazilaženju administrativnih prepreka, rizicima koji prete biznisu, a bilo je reči i o načinu na koji savremene tehnologije mogu da olakšaju poslovanje.\n„Transfer porodičnog biznisa u sledeću generaciju jedan je od ključnih izazova porodičnih firmi koje posluju u Srbiji. To potvrđuje i podatak da je 84,5 odsto porodičnih firmi koje trenutno posluju osnovano od strane trenutnog vlasnika, a praksa u Vojvodini takođe ide u prilog ovoj statistici. Zato je kompanija Vip mobile odlučna da aktivno učestvuje u ovom projektu koji ima za cilj da pruži podršku razvoju i unapređenju porodičnih firmi, jer smatramo da je zdrav porodični biznis budućnost čitave srpske privrede. Važno je pružiti preduzetnicima rešenja, primere dobre prakse i edukaciju, kako bi prilagodili poslovanje savremenim potrebama tržišta i omogućili svom biznisu progres“, rekao je Vojislav Lalić, direktor Sektora za razvoj poslovnih proizvoda u kompaniji “Vip mobile”.\nIzvršna direktorka Chapter 4, agencije organizatora ovog skupa naglasila je da se radionice organizuju u želji da se ukaže javnosti i nadležnima na republičkom i lokalnom nivou da je porodičnim firmama potrebna posebna pažnja. Na taj način se inicira da država pruži veće podsticaje vlasnicima porodičnih firmi za njihovo osnivanje, razvoj i opstanak, kao i da opštine u kojima porodične firme posluju budu otvorenije za poslovne ideje koje dolaze od strane preduzetnika.\nOvo je četvrta u nizu radionica za porodične preduzetnike nakon uspešno održanih radionica u Nišu, Kruševcu i Čačku.\nOdržana Vip radionica o porodičnim firmama u Novom Sadu was last modified: December 23rd, 2014 by Redakcija\nLG predstavlja novu Music Flow Wi-Fi seriju audio uređaja


Bespovratna podsticajna sredstava za nabavku osnovnog stada u ovčarstvu i kozarstvu koriste se za šilježice, šilježane, dviski i dvizaca, starosti od 6 do 18 meseci i iznose 5.000 dinara po kvalitetnom priplodnom grlu. Poljoprivredni proizvođač ostvaruje podsticaje ukoliko je grlo kupio nakon stupanja na snagu ove uredbe i ako to grlo koristi za dalju reprodukciju na sopstvenom gazdinstvu u naredne četiri godine.\nZahtevi za podsticajna sredstva podnose se Upravi za agrarna plaćanja u Šapcu do 31. oktobra 2012. godine.\nPravo na podsticaje za tovne svinje poljoprivrednik ostvaruje jednom za period trajanja tova i to nakon završetka tova, u iznosu od 500 dinara po grlu, za najmanje 10 grla u tovu čija je prosečna telesna masa iznad 90 kg. Podsticajna sredstva ostvaruju se ako je tovno grlo namenjeno za proizvodnju mesa predato klanici nakon stupanja na snagu ove uredbe.\nZahtevi za podsticajna sredstava podnose se Upravi za agrarna plaćanja u Šapcu do 31. decembra 2012. godine.


Lukovska banja dobija novi hotel sa 4 zvezdice - Početak izgradnje na proleće - News - Turistički svet\nLukovska banja dobija novi hotel sa 4 zvezdice - Početak izgradnje na proleće\nLukovska banja na istočnim padinama Kopaonika, na 681. metru nadmorske visine, najviša je banja u Srbiji. Prema podacima Ministarstva turizma najveća potražnja za turističkim vaučerima je upravo za ovu banju.\nZbog velikog interesovanja, kako domaćih, tako i stranih turista, na proleće 2018. godine u Lukovskoj banji će početi izgradnja novog hotela sa četiri zvezdice. Akcionarsko društvo Planinka planira da izgradi treće turističko zdanje u ovoj banji, na oko 7.000 kvadrata i sa 230 ležaja.\n- Gradnja novog hotela u Lukovskoj banji trebalo je da počne još jesenas, ali je to zbog nerešenih imovinskih odnosa pomereno za proleće naredne godine - kaže u razgovoru za eKapiju Radovan Raičević, generalni direktor Planinke.\nOn kaže su sadašnje procene da će u novi hotel biti uloženo oko 5 miliona evra, ali da još nemaju tačan iznos.\n- Izgradićemo novi objekat u skladu sa željama i potrebama turista. Biće to luksuzni hotel sa svim medicinskim komponentama, wellness centrom i drugim sadržajima potrebnim kako bi najzahtevniji gosti bili zadovoljeni - kaže Raičević.\nU Lukovskoj banji posluju dva hotela - Kopaonik i Jelak, oba u vlasništvu Planinke. Raičević podseća da je intezivan razvoj Lukovske banje počeo od 2000. godine.\n- Kapaciteti hotela u Lukovskoj banji su puni tokom cele godine. Zadovoljan sam jer smo zadržali lokalno stanovništvo u Lukovu, imamo čak i jedan mali ski lift.\nPo broju izvora termomineralnih voda (37), temperature 35-69 stepeni Celzijusa, i njihovoj izdašnosti od više od 100 l/s, Lukovska banja pripada redu najbogatijih u Srbiji. Vode u Lukovskoj banji se mogu koristiti u balneoterapijske svrhe kao dopunsko sredstvo u sklopu medicinske rehabilitacije, za reumatske bolesti, lečenje venskih sudova, za regulisanje krvnog pritiska, ginekoloških oboljenja, kožnih bolesti, za lečenje bolesti organa za varenje, za lečenje očiju, za smanjenje šećera u krvi...\nPodsetimo, Planinka je ove godine završila investicioni ciklus u Prolom banji gde je izgradila novi wellness i spa centar, obnovila restoran i sobe.\nKako kaže Raičević, sada fokus kompanije prelazi na Lukovsku banju, a u planu kompanije je i preuzimanje Kuršumlijske banje.\nOsim Lukovske i Prolom banje, u sastavu preduzeća Planinka su i fabrika vode, a rukovode i destinacijom Đavolja varoš. Godišnji kapacitet fabrike vode je 50 do 60 miliona litara. Kako kaže generalni direktor Planinke, dobit od fabrike vode ulažu u turizam, a Planinka 27% proizvodnje izvozi. Prolom voda će se, inače, uskoro naći na tržištu Kine, jer je prvi kontejner već krenuo ka ovoj zemlji, a već je prisutna na tržištu regiona, kao i u Zapadnoj Evropi, u Rusiji, SAD i Australiji.


11.04.2019 u 12:50\nMOSKVA – Ruski poslanici podržali su danas kontroverzni zakon za stvaranje „suverenog interneta” koji bi bio izolovan od stranih servera, a koji kritičari vide kao pritisak vlasti na onlajn slobodu.Tekst zakona, koji je predložen u ime borbe za sajber bezbednost, usvojen je u drugom čitanju, sa 320 glasova za i 15 protiv, prenosi Beta. Predstoji treće čitanje, a zatim glasanje senatora, što je formalnost, pre nego što zakon proglasi predsednik Vladimir Putin. Predlog zakona kritikovan je kao pokušaj kontrole sadržaja, odnosno postepene izolacije ruskog interneta u kontekstu sve većeg pritiska vlasti na onlajn slobodu. Hiljade ljudi protestovalo je u Rusiji zbog ovog predloga zakona za koji tvrde da je cenzura i pokušaj da se zemlja izoluje od ostatka sveta.\n08.04.2019 u 12:09\nNajoštrije mere na svetu za zaštitu dece na internetu\nLONDON – Velika Britanija danas je, po prvi put, predložila oštre mere prema kompanijama za društvene medije, čiji će izvršni direktori biti suočeni sa kaznama ako se ustanovi da nisu uklonili štetan sadržaj, kao što je teroristička propaganda ili fotografije zlostavljanja dece. Prema propisima bi se stvorila zakonska obaveza kompanija za društvene medije, kao što su Fejsbuk ili Tviter, u zaštiti mladih ljudi koji koriste njihove stranice, prenela je agencija AP. Propise bi nadgledalo nezavisno telo koje bi se osnovalo od poreza internet kompanija, prenosi Tanjug. Britanski ministar kulture Džeremi Rajt i ministar unutrašnjih poslova Sadžid Džavid obelodanili su „Beli papir” sa planovima o obavezama zaštite koju će sprovoditi novi nezavisni regulator, navodi Dejli\n05.04.2019 u 12:49\nPomoćnica ministra trgovine, turizma i telekomunikacija Irini Reljin izjavila je danas da se Srbija priprema za jedinstveno digitalno tržište koje će se uskoro formirati u Evropi, kao i za uvođenje 5G mreže. Reljinova je na panelu „Mreže i konektivnost” na Drugom Digitalnom samita Zapadnog Balkana u Beogradu rekla da Srbija planira iste inovacije kao i Evropa, ali je istakla da je jasno da je za 5G potrebna moćna optička mreža. Prema njenim rečima, potrebna je saradnja u svakoj oblasti telekomunikacija privatnog i javnog sektora, ali i država regiona. Ona je navela da su operatori uradili dosta kad je reč o infrastrukturi u Srbiji i istakla da bi država trebalo da pruži određene subvencije za ruralna područja. Novi generalni direktor Telekoma Srbije Majk Mišel rekao je da su\nBlogerke sa sela\nKačarevo – Shvatile su vredne Kačarevke da su ručni radovi, melšpajzi, mirisne štrudle, vanilice i kiflice, slavski kolač, pite sa bezbroj različitog punjenja za koje ljubomorno čuvaju recepte svojih baka, daleko od tržišta, a one nevidljive, jer zaostaju u utakmici moderne trgovine. U naumu da postanu prave IT domaćice u pomoć je pritekla Asocijacija za održivi razvoj, koja sprovodi projekat „Blogerka sa sela” ne samo u ovom severnom selu opštine Pančevo nego i u Jabuci, Omoljici, Ivanovu i Banatskom Brestovcu. To je jedan od deset odabranih u okviru programa ekonomskog osnaživanja žena na selu, uz finansijsku pomoć Ministarstva za rad, boračka i socijalna pitanja. Cilj je u korist žena malih sredina da postanu kadre da koriste nove tehnologije i predstave svoje proizvode na internetu\n19.03.2019 u 22:10\nSrbija se nalazi na 102. mestu sa prosečnom cenom mobilnog interneta od 4.25 evra po gigabajtu, dok među zemljama bivše SFRJ važi za skuplju zemlju, pokazalo je istraživanje britanskog portala cable.co.uk. Od Srbije skuplja je jedino Hrvatska sa prosečnom cenom od 4.30, dok je Slovenija najjeftinija sa 2.21 evra po gigabajtu. Kako se navodi, najjeftinija ponuda u Srbiji je 0.34 evra po gigabajtu, dok je najskuplja 21.10.\n12.03.2019 u 12:28\nSve na „klik” do 2030. godine\n„Dan internet domena Srbije” (DIDS) održan je po deseti, jubilarni, put, a skoro 350 posetilaca u beogradskom hotelu „Metropol Palas” i oni koji su konferenciju pratili putem interneta imali su priliku da se upoznaju sa procesom i značajem digitalne transformacije koja je već počela u Srbiji. „Digitalna transformacija je postala neodvojivi deo naše svakodnevice. Prisutna je u svakodnevnom životu, ali i u poslovanju, u privatnom i državnom sektoru, a internet je jedan od ključnih faktora te transformacije. Naša Fondacija je svesna značaja digitalne transformacije pa se zato i deseti, jubilarni, DIDS bavi upravo ovom temom”, rekao je Vladimir Manić, direktor Fondacije „Registar nacionalnog internet domena Srbije” (RNIDS), koja je bila organizator ovog događaja. Tema prvog bloka bila je


Izložba fotografija „Kina-Srbija“ u Univerzitetskoj galeriji\nU sredu, 27. marta 2019. u 12.00 sati u Univerzitetskoj galeriji u Kragujevcu biće otvorena izložba fotografija nastala u okviru Kinesko-srpskog fotografskog festivala mladih u organizaciji Asocijacije za razmenu obrazovanja između Kine i Srbije.\nIzložbu u Univerzitetskoj galeriji u Kragujevcu 27. marta 2019. otvoriće Milenko Đurić, direktor Centra za odnose sa javnošću i međunarodnu saradnju u Visokoj turističkoj školi u Beogradu.\nKinesko-srpski fotografski festival mladih privukao je više od 110 mladih koji se bave fotografijom iz 17 institucija kulture i obrazovanja u Kini i Srbiji.\nAsocijacija za razmenu obrazovanja između Kine i Srbije organizator je i Nedelje kineskog dokumentarnog filma, koji je ove godine posvećen sedamdesetogodišnjici osnivanja Narodne Republike Kine i koji je krajem januara 2019. godine održan u saradnji sa Univerzitetskom bibliotekom „Svetozar Marković“ u Beogradu. Misija Festivala je širenje kulturnog dijaloga između Srbije i Kine.


"Montenegro taxi" protiv haosa\n„Montenegro taxi“ protiv haosa\nPrvo udruženje taksista u Crnoj Gori osnovano u Budvi\nLegalni taksi prevoznici, njih deset firmi, osnovali su NVO „Montenegro taxi“ Budva, sa ciljem, da se napokon uredi taksi djelatnost u metropoli turizma koja je poprimila elemente haosa.\nNakon propalog tendera oko iznajmljivanja u zakup mjesta na taksi stajalištima, te pravog saobraćajnog kolapsa, koji je proteklih dana u centru grada prouzrokrovan upravo velikim brojem taksi vozila, legalni prevoznici odlučili su da uzmu stvar u svoje ruke.\n„Cilj udruženja je da se sredi stanje u Budvi, tako što ćemo pokušati da ostvarimo tijesnu saradnju sa područnom jedinicom Uprave policije u Budvi, Ministarstvom turizma, Ministarstvom rada, Poreskom Upravom, komunalnom policijom, kao i svim opštinskim sužbama“, navode legalni prevoznici okupljeni oko novoformiranog udruženja.\nNa taj korak formiranja udruženja odlučili su se, kako navode, kako bi stali na put nelojalnoj konkurenciji, i velikom broju nelegalnih taksista.\n„Takođe, i nasavjestan rad određenih opštinskih i državnih službi, što je dovelo da iz godine u godinu se stanje na budvanskim ulicima, što se tiče taksi prevoza pogoršava“, ističu taksisti.


„Irie FM“ se uveliko sprema za svoj prvi veliki solistički koncert u Novom Sadu, koji će biti održan 15. aprila u klubu „Quarter“ sa početkom u 22h.\nPublika će imati priliku da, pored starih hitova poput „Kliziš“ i „Svi“, premijerno čuje i nove pesme ovog beogradskog benda. Koncertu će prethoditi i objavljivanje novog singla i spota pod nazivom „Putevi“, kojim bend najavljuje zaokret u žanru i zvuku.\nTakođe, ovo će biti nastup na kom će se Irie FM predstaviti u novom sastavu. Naime, dosadašnji gitarista, Slobodan Jovanović, preuzeće ulogu bubnjara, dok će na mestu soliste na gitari zasvirati novo ime benda, Nikola Spasić. Tu su i dalje prepoznatljiva basistkinja Ana Protulipac i klavijaturista Ivan Jevtić, a duvačku sekciju čine Ivan Radivojević na trubi i Dejan Nestorović na saksofonu. Naravno, neizostavan deo benda je frontmen Vukašin Marković.\nKako najavljuju organizatori koncerta, Tomahawk events, biće odličan provod i žurka za pamćenje. „Irie FM u Quarter donosi novu energiju i nova muzička iznenađenja. Mi jedva čekamo da čujemo“, kažu organizatori za portal iSerbia i otkrivaju da spremaju još mnogo zanimljivih koncerata i događaja.\nNakon Irie FM-a, sledi afterparty na kom će poznati novosadski DJ Kick Kong puštati d'n'b. Karte za ovaj koncert mogu se nabaviti na svim prodajnim mestima Gigstix-a po ceni od 500 dinara.


Zašto sejati u optimalnom roku – Visegradlive.com\nHome / Zanimljivosti / Zašto sejati u optimalnom roku\nZašto sejati u optimalnom roku\n29. Oktobra 2018.\tZanimljivosti 31 Views\nU susret jesenjoj setvi ozimih strinina moram navesti razloge optimalnih rokova setve kako ne bi došlo do anomalija u rastu i razvoju u početnim fazama. Ipak moramo reći da je izlazak iz optimalnog roka zapravo posledica narušavanja strukture ćelije.\nNo moramo naglasiti da trajno narušavanje strukture ćelija nastaje usled formiranja leda unutar ćelije.\nNavešćemo primer kod ozime pšenice, kada od ukupog sadržaja vode u čvoru bokorenja na temperaturi od -4C u led se pretvori oko 60%, a na -10C u led se pretvori skoro 90% vode, što evidentno prestavlja stanje dehidriranosti ćelije.\nMoramo naglasiti i to da kod biljaka neotpornih na niske temperature izostaje kontrolisano prilagođavanje izmenjenim uslovima okoline, procesi fotosinteze , sinteze saharoze i ostali sintetički procesi slabe, a inteziviraju se oksidativni procesi, i nakupljane štetnih materija što vodi ka nepovratnom venjenju sejane kulture.\nKao zaključak, propadanje biljaka ne nastaje usled iscrpljivanja i gladovanja biljaka, u biljnim organima ima dovoljno ugljenih hidrata, već od posledica narušavanja normalnog prometa materija i energije i odnosa pojedinih procesa u biljci.\nPrevious Putari spremni za snijeg\nNext Info centar Gradske galerije Višegrad u hotelu Višegrad\nSrbi, Hrvati i Crnogorci se barem u nečemu slažu – najčešće muško ime …


Otvorena nova ribolovna staza na Morači | MINA\nNaslovnica Crna Gora Otvorena nova ribolovna staza na Morači\nPodgorica, (MINA) – U Nacionalnom parku (NP) Skadarsko jezero danas je otvorena nova sportsko-rekreativna ribolovna staza na Morači, pripremljena i uređena u saradnji sa Sportsko ribolovnim klubom “Podgorica”, Ministarstvom poljoprivrede i ruralnog razvoja i Nacionalnom turističkom organizacijom (NTO).\nIz Nacionalnih parkova Crne Gore (NPCG) kazali su da je na novoformiranoj stazi danas održano i državno prvenstvo u sportskom ribolovu za mlađe selekcije – pionire i omladince.\n“Ljubitelji sportskog ribolova imaju priliku da na stazi koriste postavljeni mobilijar, a kreirane su i posebne info table”, navodi se u saopštenju.\nDirektor NPCG Elvir Klica istakao je da se radi o prvoj fazi uređenja ribolovne staze i da je za naredni period planirano njeno proširenje.\n“NPCG ima veoma dobru saradnju sa velikim brojem sportsko ribolovnih klubova koji svoje aktivnosti realizuju na prostoru nacionalnih parkova, a za koje smo pripremili brojne povoljnosti, posebno kada su u pitanju sportske ribolovne dozvole”, kazao je Klica.\nOn je naveo da veliku pažnju posvećuju zajedničkoj promociji fly fishing-a kao turističke ponude Skadarskog jezera, rijeke Tare i drugih lokaliteta gdje je dozvoljen sportsko-rekreativni ribolov.\nPredsjednik Sportsko-ribolovnog kluba “Podgorica”, Lazar Vukčević, naveo je da će, nakon odabira najboljih na takmičenju iz sprotskog ribolova, biti formirana reprezentacija Crne Gore za mlađe selekcije.\n„Takmičenje se održalo na ribolovnoj stazi koju smo uredili uz pomoć JP za nacionalne parkove, Ministarstva poljoprivrede i NTO. Napravljena je po svjetskim standardima i zato smo aplicirali da za dvije godine budemo organizatori evropskog i svjetskog prvenstva u ribolovu“, rekao je Vukčević.\nPrema njegovim riječima, staza nije namijenjena samo ribolovcima, već i svim građanima, koji je mogu koristiti kao izletište.\n„Moram napomenuti da imamo odličnu saradnju sa NPCG i ovom prilikom im zahvaljujem na pomoći“, kazao je Vukčević.\nSvetlana Tomković iz NTO rekla je da je zadovoljna što se krenulo u realizaciju projekta uređenja ribolovne staze, i da je posebno raduje to što stazu mogu koristiti ribolovci, ali i svi posjetioci.


BalkanViator pobednik Start Tel Aviv takmičenja | | PC Press\nBalkanViator pobednik Start Tel Aviv takmičenja\nSvečana sala Rektorata Univerziteta u Beogradu ugostila je drugo po redu ‘Start Tel Aviv’ takmičenje koje je i ove godine realizovano u saradnji sa ambasadom Izraela u Srbiji. U veoma dobroj konkurenciji od 10 startapa, pobedu je prema odluci stručnog žirija odneo BalkanViator, obezbedivši tako put u ‘Svetu zemlju’ na međunarodni DLD festival gde će sa pobednicima iz drugih gradova učestvovati u potrazi za vodećim izraelskim preduzetnicima, investitorima, poslovnim anđelima, predstavnicima tehnoloških inkubatora.\nPredstavnik pobedničkog StartUp-a BalkanViator\nNa samom startu događaja, prisutnima su se obratili rektor Univerziteta u Beogradu, Vladimir Bumbaširević i ambasador Izraela Yossef Levy. Kao i po običaju, Levy je prisutne oduševio svojim motivacionim govorom, zaključivši tokom kratkog izlaganja da smo samo mi odgovorni na koji način će izgledati naša budućnst, te da sve potencijale moramo kvalitetno iskoristiti.\nPoznato je da Izrael već neko vreme ulaže znatna sredstva u razvoj IT sektora, što donosi dobre rezultate, pa i nije na odmet naučiti nešto od ove zemlje – kada je reč o pomenutoj grani industrije.\nPriliku da sa prisutnim podeli pozitivna iskustva iz ove zemlje, imao je Avner Warner, iz administracije “Tel Aviv Global City”.\nU svom izlaganju, Avner je istakao da Srbija može mnogo naučiti iz lekcije o razvoju izraelskog startap ekosistema. Obziorm da je tehnologija napredovala velikom brzinom, Warner navodi da iz nje treba izvući maksimum i upotrebiti je u bilo kom vidu industrije, bilo da je reč o zdravstvu, poljoprivredi, građevini itd.\nIpak, možda i najbitniji faktor razvoja IT zajednice jeste briga o talentovanim ljudima kojima treba obezbediti uslove i zdravu atmosferu kako bi u budućnosti rezultati bili uspešni. Svoje predavanje Warner je priveo kraju izjavivši da uspeh leži u orijentisanju ka globalnom tržištu, te da krajnji uspeh zavisi isključivo od tima, njihovog truda i kreativnosti.\nNakon revijalnog dela, na scenu su stupili startapi – njih 10, od kojih su čak tri bili namenjeni poljoprivrednoj delatnosti. Pobedu je zasluženo odneo BalkanViator, startap kojigeneriše red vožnje autobusa kao i dostupnost taxi službi, ukoliko je korisniku potreban prevoz ka nekom od gradova na Balkanu.\nPored pobednika, na Start Tel Aviv takmičenju su nastupali:\nNakon pauze za posluženje i nestrpljivog očekivanja pobednika, usledila je i kratka panel diskusija koju je moderirao Miloš Dosen (Belgrade Venture Forum), a sagovornici su bili Nebojša Lazić (StartLabs), Aleksandar Belić (iz Ministarstva prosvete, nauke i tehnološkog razvoja), Shanir Ovadia (Intelligent Solutions), kao i već pomenuti Avner Warner.\nTokom panela najviše je reči bilo o razvoju startap zajednice u Srbiji, te koliko je bitno stvoritikvalitetne uslove, ali i dobru infrastrukturu u tom segmentu kako bi na kraju stigli i ozbiljni rezultati. Panelisti su se složili da je stvaranje zdravog ekosistema u našoj zemlji moguće, ali da pre toga treba uložiti značajna sredstva.\nNa samom kraju panel diskusije, Ovadia je naveo da ljudi treba da šire svoja iskustva i da ih dele sa drugima u zajednici. Problem leži u tome što veoma mali broj ljudi čuje za određene projekte ne računajući zaposlene u IT svetu. Startapi ne treba da se izgube u čekanju da država obezbedi uslove i određena sredstva, već moraju sami da krenu put svog uspeha, stvarajući dobar proizvod za moderno tržište, zaključio je on.\nAuthor Ana MaksimovićPosted on 26. June 2015. 19. July 2017. Categories NewsTags balkan viator, Izrael, Start Tel Aviv, startup, tela aviv open city, yossef levy\nPrevious Previous post: Marko Đorđević o muzici i računarima\nNext Next post: Otvoreni podaci državnih institucija na Portalu eUprava


Gligorijević: Žena u medijima seksualizovana - Društvo - Dnevni list Danas\nPočetna » Vesti » Društvo » Gligorijević: Žena u medijima seksualizovana\nGligorijević: Žena u medijima seksualizovana\nDanas Online24.12.2017. 13:07\nŽena će se naći u medijima ako je gola i visoko seksualizovana ili ako je pretučena ili mrtva. To su dva osnovna tipa prikaza žena u medijima, rekla je Jovana Gligorijević na tribini „Medijska slika nasilja prema ženama“, koju je 22. decembra organizovao pokret „Novi optimizam“ i „Centar za podršku ženama“ u Kikindi.\nRazgovor je deo niza tribina i javnih događaja koji Pokret „Novi optimizam“ organizuje ove godine povodom Međunarodnog dana ljudskih prava i Međunarodnog dana solidarnosti uz podršku Australijske ambasade u Beogradu.\nNovinarka „Vremena“ skrenula je pažnju i na trend okrivljavanja žrtve nasilja: „pojava okrivljavanja žrtve se koncentrisala pa imamo novine u kojima se uređivačka politika u tretmanu ove teme svodi na krivljenje žrtve, i pritom mislim na najstariji dnevni list na Balkanu, Politiku”.\nPrvostepena presuda u ponovljenom suđenju Huseinu Mujanoviću, bivšem pripadniku Armije BiH, biće doneta sutra pred Specjalnim sudom u 14 časova.


Njemačkoj prijeti nestašica gasa: Kompanije bi bile primorane da zaustave proizvodnju\nFoto: EPA-EFE/ROBERT GHEMENT/Ilustracija\nPetak, 24.06.2022., 10:09 Petak, 24.06.2022., 10:12\n– Kompanije bi morale da zaustave proizvodnju, otpuštaju radnike, lanci snabdijevanja bi se urušili, ljudi bi se zaduživali da plate račune za grijanje i postali bi siromašniji – rekao je Habek.\nOn je dodao da je ovo “najbolje plodno tlo za populizam, koji ima za cilj da potkopa našu liberalnu demokratiju iznutra”.\n– Sve to dio plana ruskog predsjednika Vladimira Putina da podijeli zemlju – rekao je Habek.\nHabek je za list “Špigl” iznio izglede za dalje olakšice za kompanije i ljude pogođene nedostatkom gasa, ali je upozorio da neće biti moguće apsorbovati sve posljedice.\n– Potrošači bi mogli da vide udvostručenje ili utrostručenje svojih troškova energije, koji su u nekim slučajevima već između 30 i 80 odsto veći zbog povećanja cijena od prošle jeseni – rekao je za ARD Klaus Miler, šef njemačkog regulatora eneregetske mreže “Bundesnetzagentur”.


'Bio sam prinuđen da pravim dosta rotacija, imamo veliki fond igrača'\n"Bio sam prinuđen da pravim dosta rotacija, imamo veliki fond igrača"\nTrener fudbalera Crvene zvezde Vladan Milojević rekao je da je srpsko prvenstvo veoma bitno za njegov klub.\nOn je istakao i da je zbog toga trenutno važnija utakmica sa Spartakom od one koja će se naredne nedelje igrati protiv Olimpijakosa u Ligi šampiona.\n"Neću se voditi utakmicom protiv Olimpijakosa, uopšte ne razmišljamo o njoj. Ima vremena. Za nas je prvenstvo jako bitno. Ne bih voleo da >> Pročitaj celu vest na sajtu B92 << dođe do pada koncentracije", rekao je Milojević na konferenciji za novinare u Beogradu.\nZvezda će sutra od 15.30 na svom stadionu igrati protiv Spartaka u 20. kolu Super lige Srbije.\nMilojević je istakao da je Spartak ekipa koja "iziskuje mnogo opreznosti".\nKurir: POSEBNE POHVALE ZA TOMANEA: Milojević protiv Spartaka isprobavao igrače za Olimpijakos\nCrveno-beli pred gostovanje u Pireju igraju meč domaćeg šampionata na stadionu "Rajko Mitić" Superliga, pa Liga šampiona. Uoči najvažnije utakmice u sezoni i gostovanja ekipi Olimpijakosa u Pireju ekipa Crvene zvezde imaće obaveze u domaćem šampionatu.Izabranici Vladana...


Rezultat pretrage za pojam: Novi Beograd\nOsmo izdanje najpopularnije knjige Mihajla Pantića\nBEOGRAD - Novo, osmo izdanje najčitanije knjige priča Mihajla Pantića "Ako je to ljubav" upravo je objavljeno u izdanju "Arhipelaga", saopštio je ovaj izdavač.\nKorona bez većeg uticaja na tržište nekretnina u Beogradu\nBEOGRAD - Pandemija korona virusa nije ostavila trajnije posledice po tržište nekretnina u Beogradu, jer nije došlo do drastičnije promene cena, objavio je danas portal za oglašavanje nekretnina 4zida.\nAtentat na Novom Beogradu: Preminuo Strahinja Stojanović\nBEOGRAD - Strahinja Stojanović preminuo je u Urgentnom centru nakon što je danas oko 12 sati eksplodirao njegov automobil u Ulici Omladinskih brigada na Novom Beogradu.\nNovi stambeno-poslovni kompleks na Novom Beogradu imaće 100.000 kvadrata\nBEOGRAD - Na Novom Beogradu, u blizini Jubiznis centra, planirana je izgradnja stambeno-poslovnog kompleksa.\nTragedija na Novom Beogradu: Šest poginulih u požaru\nBEOGRAD - Očevici tragedije na Novom Beogradu , gde je u požaru poginulo šest osoba, a još toliko teško povređeno, opisuju stravične prizore, a jedan od njih svedoči kako je gledao ženu buktinju koja je užasno zapomagala.\nLidlu između 5 i 7% srpskog tržišta\nBEOGRAD - Analiza tržišta maloprodaje Komisije za zaštitu konkurencije pokazala je da ima prostora za otvaranje novih trgovina i dolazak velikih trgovinskih lanaca.\nPRIJE 71602 MIN\nPRIJE 123537 MIN\nPRIJE 155434 MIN\nPRIJE 185250 MIN\nPRIJE 189294 MIN\nPRIJE 219647 MIN\nPRIJE 268703 MIN\nPRIJE 316398 MIN\nPRIJE 373696 MIN\nPRIJE 437769 MIN\nPRIJE 457150 MIN\nPRIJE 475927 MIN\nPRIJE 487943 MIN\nPRIJE 570021 MIN\nPRIJE 607403 MIN\nPRIJE 644711 MIN\nPRIJE 860565 MIN\nPRIJE 880674 MIN\nPRIJE 899435 MIN\nPRIJE 926043 MIN\nPRIJE 1065057 MIN\nPRIJE 1334826 MIN\nPRIJE 1383198 MIN


Moringa prirodni preparat za detoksikaciju organizma\nAPOTEKA » lekovi (OTC), dijetetski suplementi, medicinska sredstva, prirodni preparati i dodaci ishrani » DETOKSIKACIJA ORGANIZMA » MORINGA prah\nPrirodni preparati za detoksikaciju oraganizma\nOčistite organizam od svih toksina u organizmu jer vazduh koji udišemo, sva hrana i pića koja konzumiramo su zatrovana toksinima . Otrovi i masnoće zadržavaju se i apsorbuju u crevima i krvi, a najbolji način da ih izbacite iz organizma je da za to upotrebite prirodne preparate za detoksikaciju organizma.\nPrirodni preparat za detoksikaciju organizma\nMoringa je savršena prirodna Super hrana koja po svojim nutritivnim svojstvima prevazilazi sve druge "Super biljke", a pogodna je i u ishrani dijabetičara tipa 1 i 2.rnrn . Sadrži 30% biljnih proteina - izgrađuje mišićnu masu, puna je kalcijuma - ojačava kosti - sprečava osteoporozu. "Moringa" je 3 x jači antioksidans od ARONIJE i 2 x od AKAI BERI\nProteini u Moringi sadrže 18 od 20 poznatih amino kiselina neophodnih telu, uključujući i svih 8 esencijalnih koje ne možemo da sintetišemo i moramo ih uzeti preko hrane. Moringa sa više od 90 proverljivih nutricijenata, sadrži i značajnu količinu vitamina A (Alfa i Beta Karotena), B, B1, B2,B3,B5,B6,B9,B12, C, D, E, K, Folnu Kiselinu, Biotin i još više, polifenola, minerala, vlakana i hlorofila, kao i Omega 3,6,9 masne kiseline.rnrn\nSadrži i 36 anti-inflamatora.\nPogledajte i ostale proizvode od MORINGE: Moringa čaj, Moringa ulje, Moringa sapun\nSaznajte sve o moringi na ovom linku:


FENG SHUI - Mala kućna kancelarija - Moj Enterijer – Kupatila, Nameštaj, Kuhinje, Garniture...\nFENG SHUI - Mala kućna kancelarija\nU današnje vreme je skoro svima neophodan kancelarijski prostor u kući...\nBez obzira da li pokrećete sopstveni biznis, radite za poslodavce iz vašeg doma ili vam je samo potreban prostor gde organizujete račune i planove, kancelarija je postala sastavni deo modernog doma.\nKancelarijski prostor, čak iako je mali, učiniće vaš život daleko više organizovanijim.\nDanas vam donosimo Feng Shui savete koji će vam pomoći da kreirate kućnu kancelariju, koja čak iako je mala uspešno radi za vas na dinamičan način.\n1. Feng Shui smernica kaže da je najbolje imati kućnu kancelariju koja je smeštena daleko od vaše spavaće sobe. Ako izgled vaše kuće dozvoljava, kancelarija bi trebalo da ima svoj poseban ulaz. Ako to nije izvodljivo, budite sigurni da ste stvorili dobru podelu između vašeg kancelarijskog prostora i vaše spavaće sobe - ovo je osnova dobrog poslovnog Feng Shui-a kuće.\n2. Kada planirajte kućnu kancelariju imajte na umu uspeh, dobrobit i produktivnost. Razmislite o određenim slikama, Feng Shui bojama, suvenirima i odgovarajućem dekoru koji čini da se osećate uspešnim, cenjenim i srećnim. Pošto radite od kuće, budite slobodni da u potpunosti iskažete svoju kreativnost u ukrašavanju svoje kancelarije. U zavisnosti od oblasti koju ste odabrali, morate da proverite da li vaša kućna kancelarija odražava energiju koju želite da projektujete svetu.\n3. Budite svesni kvaliteta vazduha i kvaliteta svetlosti ( prirodno i veštačko ) u kućnoj kancelariji, jer su to dva obavezna elementa Feng Shui-a koja morate imati. Ako vaš mozak gladuje za kiseonikom i vaše telo ne dobija dovoljno prirodnog svetla, nećete uživati u vašoj kućnoj kancelariji, bez obzira koliko volite svoj posao. Razmislite o investiranju u punom spektru svetla i donesite bar nekoliko biljaka za pročišćavanje vazduha u vašoj kućnoj kancelariji. Energija biljaka će osvežiti ne samo energiju prostora, već i vašu energiju.\n4. Postavite radni sto u tzv. Feng Shui komandnu poziciju koja će privući jaku energiju u vašem radnom prostoru. Feng Shui komandna pozicija znači da se sto ne nalazi direktno ispred vrata. Takođe izbegavajte da licem budete okrenuti ka zidu dok radite za stolom. Ako morate da se okrenete prema zidu, koristite Feng Shui da bi zid "nestao" sa pametnim korišćenjem ogledala. Možete videti iza vas i imate osećaj kao da možete da idete napred i da se ne zaustavljate. Pozicionirajte sebe, tako da možete da vidite ko ulazi u kancelariju, što vam omogućava da budete spremni za sve što dolazi na vašem putu.\n5. Stolica na kojoj sedite treba da ima visoko uzglavlje i naslone za ruke. Stolicama sa niskim uzglavljem nedostaje potpora, a stolice bez držača za ruke nisu povoljne, jer simbolički onemogućavaju stabilnost i sigurnost.\n6. Postoje tri važne oblasti u kućnoj kancelariji koje treba pravilno tretirati za najbolju Feng Shui energiju.\nJužna oblast ili tačnije vaša (Svetlost u svetu). Koristite plavu boju, velika ogledala, fontane ili slike na kojima je naslikana voda, u ovoj oblasti.\nSeverna oblast (Karijera) - Feng Shui element je voda, tako da je ovaj prostor namenjen stavkama koje predstavljaju vodu, kao i metale. Možda zvuči previše komplikovano, ali u ovom delu možete da postavite inspirativne slike koje se odnose na vašu karijeru u crnoj ili beloj boji okvira. Severna oblast kućne kancelarije je rezervisana za akvarijume ili ukrasne fontane.\nJugoistočna oblast (Prosperitet i Obilje). Donesite slike ili predmete koje govore o novcu i obilju. Feng Shui element ovde je drvo, tako da je potrebno da se izbegne previše metala.\n7. Koristite Feng Shui da jasno organizujete svoju kućnu kancelariju. Neredu nema mesta u vašoj kancelariji. Nered i stalna potraga za izgubljenim predmetima crpi energiju i prigušuje svoje najbolje namere. Potrebno je da napravite jasan sistem.\nOvo su samo neki od osnovnih prioriteta Feng Shui-ja, koji garantuju visok nivo energije u vašoj kućnoj kancelariji.


Sastanak Dimitrova i Kocijasa večeras u Beču, sutra sa Nimicom\nMeđunarodni posrednik Metju Nimic i šef diplomatije Makedonije Nikola Dimitrov\nŠef makedonske diplomatije Nikola Dimitrov sastaće se večeras sa grčkim kolegom Nikosom Kocijasem u Beču, najavilo je Ministarstvo spoljnih poslova Makedonije.\nU kratkom saopštenju se navodi da će se Dimitrov i Kocijas sutra zajednički sastati i sa posrednikom UN za rešavanje spora oko imena Makedonije Metjuom Nimicom.\nSkoplje i Atina su najavili da će od ove sedmice pojačati kontakte kako bi konačno rešili dvoipodecenijski spor koji opterećuje odnose dve susedne zemlje.\nNajave o intenziviranju procesa za rešavanje spora oko imena usledile su nakon izjave makedonskog premijera Zorana Zaeva da Skoplje može da prihvati geografsku odrednicu u imenu države, kao i potvrde vlade u Atini da ostaje aktivno angažovana u procesu.\nGrčki premijer Aleksis Cipras je danas u razgovorima sa poslanicima svoje stranke, kako prenose makedonski mediji, rekao da je grčka vlada preuzela odgovornost da se zatvori problem sa imenom "sa dostojanstvom i patriotskom odgovornošću".\nPrema Ciprasu, okvir koji garantuje zatvaranje problema je složeno ime Makedonije za opštu upotrebu, za šta je potrebna promena makedonskog ustava i otklanjanje bilo kakvih sumnji za iredentističke stavove severnog suseda.\nMakedonski premijer Zaev je prošle sedmice rekao da je Makedonija spremna da prihvati geografsku odrednicu u imenu, ali i naveo da ne vidi potrebu za promenom Ustava.\nZaev je tada rekao da će Vlada Makedonije uraditi sve za rešenje spora s Grčkom oko naziva Makedonije, ali ne po svaku cenu, ističući da rešenje mora da garantuje identitet i dostojanstvo obe strane.\nMakedonija je kao potvrdu da je posvećena pregovorima za rešenje spora i da nema iredentističke namere promenila ime aerodroma u Skoplju i autoputa od severne do južne granice.\nSpor Atine s Makedonijom oko njenog prava na naziv koji nosi i severna grčka oblast, godinama blokira evroatlantske integracije Makedonije.


Selaković: Кurti svesno laže predstavljajući sebe kao lučonošu demokratije\nVesti Autor:Beta22. nov. 202115:50 > 17:102 komentara\nMinistar spoljnih poslova Srbije Nikola Selaković izjavio je da kosovski premijer Aljbin Kurti "generiše nestabilnost insistirajući na nezavisnosti takozvanog Кosova kao zadatosti, preteći stvaranjem takozvane velike Albanije i šaljući do zuba naoružane falange na goloruki srpski narod u pokrajini". Direktor Kancelarije za Kosovo i Metohiju Petar Petković ocenio je da "mantra o reciprocitetu i međusobnom priznanju" može biti poruka na kojoj premijer Kosova Aljbin Kurti jedino može da insistira u stranoj štampi, s obzirom na to da "su ga i njegovi građani prozreli".\n„Кurti svesno laže predstavljajući sebe kao lučonošu demokratije, mira i stabilnosti, i njegovi postupci to svakodnevno potvrđuju“, naveo je Selaković u pisanoj izjavi.\nSelaković je naveo da je „Kurtijeva tvrdnja da predsednik Srbije želi da od samoproglašenog Кosova napravi nestabilnu državu dvostruko neistinita, jer Srbija i njen predsednik svakako ne žele da od svoje južne pokrajine prave državu, a ne želimo ni da Кosovo i Metohija bude zona nestabilnosti“.\n„Apsurdno je i da Srbiju sa nacističkom Nemačkom poredi neko ko je idejni nastavljač fašističkih velikodržavnih ideja iz Drugog svetskog rata, a koje su, između ostalog, rezultirale stvaranjem SS divizije ‘Skenderbeg’ i strašnim masovnim zločinima protiv srpskog naroda“, naglasio je Selaković.\nJoš je rekao da „to što Кurti, kao i mnogi drugi, sve češće dobija prostor u zagrebačkim medijima za rasplamsavanje antisrpskih osećanja jeste fenomen koji zaslužuje poseban osvrt i dublju analizu kome to odgovara“.\nPetković: Na „mantri o reciprocitetu“ Kurti može da insistira u stranoj štampi\nDirektor Kancelarije za Kosovo i Metohiju Petar Petković ocenio je da „mantra o reciprocitetu i međusobnom priznanju“ može biti poruka na kojoj premijer Kosova Aljbin Kurti jedino može da insistira u stranoj štampi, s obzirom na to da „su ga i njegovi građani prozreli“.\nSasvim suprotno od podrške koju uživa i na koju se poziva Aljbin Kurti, a koju demantuju rezultati nedavno završenih lokalnih izbora na KiM, na kojima je Kurtijeva politika „reciprociteta“ doživela debakl nezapamćenih razmera, saopštio je Petković.\nKomentarišući Kurtijev intervju zagrebačkom Večernjem listu, Petković je je ocenio da je Kurti u Hrvatskoj naišao na podršku svom opasnom projektu „Velike Albanije“, čiji je jedini cilj destabilizacija regiona i stvaranje opasne jednonacionalne tvorevine nalik na nacističu Nemačku ili ustašku Nezavisnu državu Hrvatsku.\nSličan se sličnom raduje, pa ne čudi ni najmanje što se Aljbin Kurti identifikuje s međuratnom Hrvatskom i u svojoj politici mržnje traži podršku od onih kojima je jedina politička platforma mržnja prema zvaničnom Beogradu i predsedniku Aleksandru Vučiću, ocenio je u saopštenju Petković.\nKurti: ZSO – izraz hegemonističkih težnji Srbije\nKurti je u intervjuu za zagrebački Večernji list “ izrazio zabrinutost što Srbija trenutno troši više na vojsku od svih drugih na Zapadnom Balkanu zajedno“ i optužio je predsednika Srbije Aleksandra Vučića da želi od Kosova da napravi „nefunkcionalnu državu“.\nOn je rekao da se Srbija na Zapadnom Balkanu ponaša kao Ruska Federacija i da od Republike Srpske u BiH pravi Belorusiju, a od Crne Gore Ukrajinu.\nNa pitanje zašto misli da Vučić želi da izazove međunarodni sukob i da li ga vidi kao faktor destabilizacije Balkana, Kurti je rekao da tzv. Kosovo nije problem, da Kosovo ima problem, a da je problem Kosova Srbija.\nNaveo je da tzv. Kosovo ima volju i interes za sveobuhvatni sporazum, ali da zavisi od toga da li je Srbija spremna i da je normalizacija odnosa tzv. Kosova i Srbije takva da mnogo više zavisi od spremnosti Srbije da promeni svoj pristup i sebe.\nNa pitanje da li bi pristao na razmenu teritorija, Kurti je odgovorio odrično i naveo da želi da se dijalog vodi o pravima i potrebama građana, a ne o teritorijalnoj razmeni.\nNa pitanje zašto se kosovska vlada protivi stvaranju Zajednica srpskih opština u skladu s potpisanim sporazumom u EU 2013. godine, Kurti je naveo da ono što Srbija pokušava nametnuti kosovskoj državnosti i ustavnom poretku nisu želje ili volja kosovskih Srba, već izraz hegemonističkih težnji Srbije.\nUpitan kako gleda na kritike koje je izneo predstavnik EU za spoljnu politiku Žozep Borel na akciju specijalne jedinice kosovske policije na severu Kosova, Kurti kaže da ta akcija nije bila usmerena protiv bilo koje nacionalnosti ili zajednice koja živi na Kosovu.\nAleksandar VučićAljbin KurtiKosovoNikola SelakovićPetar PetkovićZSO


Skandal: Dinoša udara šamare Crnogorcima na Kosmetu, režim ćuti! – Borba\nAmbasador Crne Gore u Prištini Ferhat Dinoša sreo se sa premijerom tkz. države Kosovo Albinom Kurtijem i tom prilikom mu prenio pozdrave albanskog naroda Crne Gore. To je još jedan dokaz da Dinoša doživljava Crnu Goru kao isključivo državu Albanaca, a ne kao građansko društvo. Naravno, niko iz vlasti u Podgorici nije osudio ovakvo ponašanje svog ambasadora, iako su upoznati sa tim skandalom.\n“Ambasador Ferhat Dinoša, Crnu Goru ne vidi kao građansku državu već je neskriveno doživljava isključivo kao državu Albanaca, a svoju misiju na Kosovu zloupotrebljava kako bi se nametnuo kao zaštitnik svealbanskih interesa.\nNaime, na priijemu kod premijera Kosova, Albina Kurtija, ambasador Dinoša mu je preneo pozdrave svih Albanaca iz Crne Gore što je objavljeno na portalu Vlade Kosova ali i u svim kosovskim medijima na albanskom jeziku. Ovim besramnim činom, Dinoša je nanio neprocjenjivu štetu ugledu Crne Gore ali i još snažnije nastavio da vrijeđa osjećanja kosovskih Crnogoraca čije bi interese da je sreće morao da zastupa i brani. Sada nam je i više nego jasno zbog čega za pune 4 godine njegovog mandata ne obilazi crnogorske porodice niti čini išta kako bi poboljšao naš neprimjereno loš sveukupni položaj na Kosovu i tretman od strane kosovskih institucija.\nZa ovaj diplomatski skandal smo prije desetak dana zvanično obavijestili i ministarstvo vanjskih poslova Crne Gore tražeći od njih objašnjenje i stav ali do objavljivanja ovog saopštenja od nadležnih nijesmo dobili odgovor. Stoga ovim putem želimo da obavjestimo crnogorsku javnost i javnost u regionu kako bi svi bili upoznati sa Dinošinim nepočinstvima koja niti počinju niti se završavaju samo na ovom nedjelu”, saopštio je Slobodan M.Vujičić predsjednik Udruženja Crnogoraca Kosova.\nDevet vozača uhapšeno jer su vozili drogirani


Radnički sa osnovcima "Njegoša" obeležio Dečiju nedelju\nPočetak/Sport/Radnički sa osnovcima „Njegoša“ obeležio Dečiju nedelju\nRadnički sa osnovcima „Njegoša“ obeležio Dečiju nedelju\nNiške Vesti 4. oktobra 2018.\nPonovo su se predstavnici Fudbalskog kluba Radnički našli među svojim najmlađim navijačima s ciljem promovisanja zdravog života ali i obeležavanja “Dečije nedelje”. Šef stručnog štaba Nenad Lalatović i fudbaleri Marko Mitrović i Marko Mrkić posetili su polaznike OŠ “Njegoš” i priredili im dan za pamćenje.\nOni su se tom prilikom družili sa đacima, delili autograme, promovisali Radnički i govorili o značaju bavljenja sportom u razvoju dece.\nNenad Lalatović je proveo gotovo sat vremena družeći se sa mališanima, te istakao da mu je zadovoljstvo da učestvuje u ovakvim akcijama.\n„Ja sam u sportu od svoje sedme godine i veoma mi je drago kada vidim da se deca ineteresuju za fudbal i naš klub. Neke od ovih mališana sam čak i prepoznao, jer ih redovno viđam na našim utakmicama u društvu roditelja i učitelja i to treba da bude put kojim će Radnički da ide. Veoma je važno da imamo ovakve događaje i da utičemo na najmlađe da razviju svest o značaju sporta u njihovom odrastanju. Mi smo kao klub uvek tu da izađemo u susret, jer znamo koliko mladima znači da provedu vreme sa svojim idolima“ izjavio je Lalatović.\nOvo nije prvi put da kolektiv Radničkog obilazi niške škole, već je to česta praksa u okviru akcije koja nosi naziv „Gradska deca uz gradski klub“. Poslednja u nizu škola koju su posetili bila je OŠ „Kole Rašić“.\nFK Radnički Gradska deca uz gradski klub nenad lalatovic OŠ Njegoš


Uhapšena direktorka Centra za socijalni rad u Prijepolju - Društvo - Dnevni list Danas\nPočetna » Društvo » Uhapšena direktorka Centra za socijalni rad u Prijepolju\n0Piše: FoNet 22. januara 2019. 16.36\nOna se tereti da je time Centru za socijalni rad nanela štetu od oko 1.142.000 dinara, uključujući i iznos PDV. Uhapšena je i A.T. (1982), koja se tereti za krivično delo zloupotrebe službenog položaja u pomaganju, jer je pomogla S.H. da izvrši to krivično delo.\nKako se navodi u saopštenju Ministarstva unutrašnjih poslova, njima je određeno zadržavanje do 48 sati, posle čega će uz krivičnu prijavu biti privedene Posebnom odeljenju za suzbijanje korupcije Višeg javnog tužilaštva u Kraljevu.\ncentar za socijalni rad, Hapšenje, PolicijaPrijepolje


Havaji prkose Trampu: Federalni sudija produžio blokadu zabrane\nM. K. 30. marta 2017. 08:31\nFederalni sudija na Havajima produžio je u sredu na neodređeno vreme važnost sudskog naloga kojim je blokirana nova zabrana ulaska u SAD za državljane šest pretežno muslimanskih zemalja koju je uveo američki predsednik Donald Tramp.\nAmerički sudija Derik Votson preinačio je prethodnu privremenu ograničavajuću odluku u preliminarni sudski nalog, po tužbi koju je podnela država Havaji osporivši Trampovu direktivu o zabrani ulaska kao neustavnu versku diskriminaciju, prenosi danas Rojters.\nTramp je, inače, potpisao novu zabranu 6. marta u pokušaju da prevaziđe pravne probleme na koje je naišla njegova izvršna naredba koju je uveo u januaru, a koja je izazvala haos na aerodromima i masovne proteste pre nego što je sudija u Vašingtonu zaustavio njenu primenu u februaru.\nTramp ističe da je zabrana putovanja nužna za nacionalnu bezbednost, dok Havaji i druge američke države koje se protive toj zabrani tvrde da su motivi za njeno uvođenje zasnovani na religiji i Trampovom predizbornom obećanju o „potpunom zaustavljanju ulaska muslimana u SAD“.\n„Tramp govori kao nacista, u sredu stiže 300 tona…


“Eko-toplane” počele pripreme: Modernizacija mreže za kvalitetnije grijanje – Biznis.ba\nobjavljeno 18. sep 2018. u 07:36\nU susret novoj sezoni grijanja “Eko-toplane” Banjaluka d.o.o. rade punim kapacitetom na osposobljavanju i modernizaciji distributivne mreže, kao i nabavci potrebne količine energenta.\nNajobimniji posao koji čeka “Eko-toplane” jeste osposobljavanje, sanacija i modernizacija distributivne mreže kako bi se smanjili gubici na mreži i građani imali kvalitetnije grijanje, a “Toplane” manje gubitke.\nOve godine, osim redovnih poslova koji obuhvataju remonte proizvodnih postrojenja na biomasu – novog objekta “Eko-toplana”, pogona na Starčevici i Kočićevom vijencu, kao i kotlova na mazut, radi se i sanacija distributivne mreže i modernizacija sistema upravljanja.\n“Osim toga, u ove podstanice biće postavljen novi SCADA sistem upravljanja, zahvaljujući čemu će biti uspostavljena automatska kontrola upravljanja na osnovu vanjske temperature i potreba korisnika”, istakli su u ovom preduzeću.\n“Sve ovo se radi da bi građani imali optimalnu temperaturu u svojim stambenim jedinicima. Ovo nije lak ni jednostavan posao i trebaće dosta vremena da se distributivna mreža dovede u adekvatno stanje, ali ‘Eko-toplane’ kontinuirano rade i stalno su u kontaktu s korisnicima i na terenu”, naglasili su iz ovog preduzeća.\nSva količina je obezbijeđena na domaćem tržištu i u tu svrhu je uspostavljen logistički centar na kojem se lageruju potrebne količine. Predviđenim planom nabavke, a u skladu s vremenskim prilikama i dinamikom rada Javnog preduzeća “Šume Srpske”, u “Eko-toplanama” očekuju da će do kraja godine biti obezbijeđen drvni sortiment za komplentu grijnu sezonu 2018/2019.\n“Na pragu smo nove grijne sezone i u želji da korisnci budu pravovremeno informisani, da dobiju odgovore na sva pitanja ili probleme koje imaju te što bolje saradnje i pružanja kvalitetne usluge, ‘Eko-toplane’ su uvele besplatnu info-liniju 0800 502 12, koja je aktivna svakim radnim danom od 7.30 do 15.30, a korisnici mogu poslati i e-mail na [email protected] ili posjetiti korisnički centar u Bulevaru vojvode Živojina Mišića 32”, rekli su u tom preduzeću.\nSa ciljem redovnog informisanja korisnika, odnedavno je aktivan i sajt www.ekotoplanebanjaluka.com. Osim osnovnih informacija o “Eko-toplanama” i komunalnoj djelatnosti koju obavlja, posjetioci na sajtu mogu redovno pratiti i aktivnosti ovog preduzeća koje sprovodi u susret novoj sezoni grijanja.


Izvor: Radio Televizija Vojvodine, 25.Nov.2020, 19:39\nNekoliko udruženja turističkih agencija danas je osudilo tendeciozne izjave u medijima o lošim namerama vlasnika turističkih agencija da pokrenu stečajeve, kako bi izbegli obaveze prema poveriocima i putnicima, ukazujući da su bankroti očekivani.\n"Bankroti su očekivani, jer agencije ne mogu da posluju poslednjih devet meseci i na to smo upozoravali sve za koje smo smatrali da su nadležni, ali je reakcija izostala", navode u zajedničkom saopštenju Udruženje turističkih >> Pročitaj celu vest na sajtu Radio Televizija Vojvodine << agencija Srbije (UTAS), Asocijacija nezavisnih turističkih agencija Srbije (ANTAS), Nacionalna asocijacija turističkih agencija Srbije (YUTA) i Udruženje receptivnih agencija (URA).\nIstiču da je njihov prioritet zaštita interesa putnika koji su im ukazali poverenje i apeluju na udruženja za zaštitu potrošača da pokažu razumevanje i pomognu da putnici, a njihovi štićenici, ne ostanu oštećeni.\nU saopštenju podsećaju da turističke agencije posluju skoro potpuno bez prihoda od marta i to će se sigurno nastaviti i narednih nekoliko meseci, sve do smirivanja pandemije virusa korona.\n"Od početka krize ukazujemo na problem u Ministarstvu trgovine, turizma i telekomunikacija, kod drugih nadležnih institucija i u javnosti. Jasno smo rekli da će neke agencije bankrotirati zbog finansijskih problema i da će to dovesti u pitanje i potvrde o zamenskim putovanjima i vraćanje novca putnicima, ali je reakcija države izostala", navode udruženja.\nZato, kako ističu, bankroti agencija nisu iznenađenje već očekivana posledica nemogućnosti poslovanja u poslednjih devet meseci, potpune blokade rada nakon izostanka zakonske regulative zbog isticanja garancija putovanja u oktobru ove godine, te neizvesnosti poslovanja u doglednom periodu zbog aktuelne pandemije.\nPodsećamo, kaže se u saopštenju, da su sva udruženja turističkih agencija, i posebno i zajedno, tražili sektorske mere pomoći koje bi pomogle agencijama da opstanu, sačuvaju radna mesta i nastave poslovanje kad se steknu uslovi.\n"Ni jedan predlog nije odobren, a izostale su i one mere koje\nnisu zahtevale dodatna izdvajanja u budžetu Republike kao što su moratorijumi na kredite i ubrzano izdavanje kredita za likvidnost Fonda za razvoj", zaključuje se u saopštenju četiri udruženja i asocijacije turističkih agencija.


UN ne vide smanjenje broja dolazaka sirijskih izbjeglica - informativa.ba\nVijesti Svijet UN ne vide smanjenje broja dolazaka sirijskih izbjeglica\nUN ne vide smanjenje broja dolazaka sirijskih izbjeglica\nSpecijalni izaslanik za migraciju generalnog sekretara UN-a Ban Ki-moona izjavio je u četvrtak da brojke sirijskih izbjeglica koje pokušavaju da se domognu Evrope ne pokazuju znake popuštanja uprkos dolasku zime.\nPeter Sutherland priznao je u intervjuu za BBC, enormnost problema rekavši da za priliv izbjeglica sada nema rješenja u doglednoj budućnosti.\nKazao je da rat u Siriji "tjera ljude u očaj u smislu odlazaka i oni će biti nastavljeni" i da Evropa nema moralnog i zakonskog izbora osim da se bavi njime.\n- Ovo je sada globalna odgovornost, ali je posebno evropska odgovornost. A mi u Evropi ne možemo jednostavno reći onima koji su najbliži problemu, i stoga primaju najveći broj migranata, da moraju sami da se bave njim - izjavio je Sutherland, prenosi AP.\nOznake: #UN #izbjeglice #Sirija\nInzko danas Vijeću sigurnosti UN-a predstavlja izvještaj o provedbi mira u BiH BiH


Vojislav Koštunica saučesnik Miškovića\nTema: Vojislav Koštunica saučesnik Miškovića\nBeograd -- Slobodan Radulović optužio Vojislava Koštunicu za pomoć Miroslavu Miškoviću pri preuzimanju C marketa. Bivši direktor C marketa naveo je u pismenoj odbrani dostavljenoj sudu da je premijer Srbije Vojislav Koštunica omogućio Miroslavu Miškoviću, uz MIlana Beka, da njegova kompanija Delta M postane vlasnik C marketa i apsolutni monopolista na tržištu Srbije. Radulovićevi advokati predali su danas sudu njegovu pismenu odbranu na suđenju takozvanoj stečajnoj mafiji.\nU izjavi se navodi da su su Mišković i biznismen Milan Beko, koji je s njim nastupao u postupku preuzimanja C marketa, na toj kupovini direktno zaradili više od 150 miliona evra, a indirektno više od 300 miliona evra. Radulović je trećeoptuženi u aferi "stečajna mafija" i nalazi se u bekstvu, a sudi mu se u odsustvu. U toj izjavi Radulović navodi da je "neviđena hajka" protiv njega počela kada su Mišković i Beko postali vlasnici C marketa. Radulović dodaje da je cilj te hajke bio da se eliminiše on kao učesnik realizacije dogovora iz Memoranduma o razumevanju, koji je potpisan 15. avgusta 2005. pod direktnim pokroviteljstvom predsednika Vlade Srbije Vojislava Koštunice. Kao razloge za njegov progon, Radulović navodi nameru "da se spreči svaka rasprava i razgovor o načinu privatizacije C marketa" i "pod kojim uslovima je potpisan Memorandum o razumevanju". Treći razlog, kako dodaje, jeste da se prikriju razlozi zbog kojih je Koštunica inicirao potpisivanje dogovora Miškovića, Beka i njega. U tom memorandumu o razumevanju, čiju su kopiju njegovi advokati danas dostavili sudu, navodi se da su sastanku u Eki investmentu prisustvovali Mišković, koji je zastupao Deltu M, Radulović, kao zastupnik C marketa, i Beko, zastupnik firme Laderna B.V. Tim dokumentom je precizirano da se prestane s "neprijateljskim aktivnostima u pogledu pojedinačnog preuzimanja preduzeća C market i da Delta M i Laderna B.V zajedno nastupaju u preuzimanju C marketa". Utvrđeno je da učešće Laderne bude 60 odsto, a Delte M 40 odsto u tom preduzeću. Radulović je naveo da je Memorandum potpisao i Danko Đunić, predstavnik Eki investmenta. Radulović u svojoj izjavi dostavljenoj sudu navodi da je tim memorandumom bilo precizirano da će Radulović rukovoditi C marketom i birati menadžment u roku od dve godine od preuzimanja tog preduzeća. Nazivajući Miškovića i Beka "zlikovcima i manipulantima", Radulović je detaljno naveo finansijsko stanje C marketa pre privatizacije i nakon preuzimanja. Drugooptuženi u slučaju "stečajne mafije", beogradski advokat Nemanja Jolović, završio je danas odgovaranje na pitanja. Optuženi u aferi "stečajne mafije" terete se za zloupotrebu službenog položaja i da su, primajući i davajući mito, oštetili brojna društvena preduzeća i državu za više desetina miliona evra. Na optužnici podignutoj u oktobru prošle godine nalazi se 35 osoba, ali je razdvojen sudski postupak protiv petoro optuženih.


VLAST CRNE GORE IZMIŠLJA: Srbija se ne meša u njihove unutrašnje stvari | Direkt.rs\nPočetna Politika VLAST CRNE GORE IZMIŠLJA: Srbija se ne meša u njihove unutrašnje stvari\nVLAST CRNE GORE IZMIŠLJA: Srbija se ne meša u njihove unutrašnje stvari\nMinistar spoljnih poslova Ivica Dačić kaže da je očigledno da je crnogorska vlast odabrala da u srpskom narodu vidi remetilački faktor i da zato stalno izmišlja da se Srbija meša u unutrašnje stvari Crne Gore i da ima nešto protiv njenog samostalnog puta.\nDačić je na Studiju B rekao da je Srbija bila veoma uzdržana i trudila se da ne zaoštrava situaciju sa Crnom Gorom, ali da je Crna Gora reagovala izuzetno agresivno, optužbama da se mi navodno mešamo u njene unutrašnje stvari.\nPodsetio je da je rekao da se plaši da ne dođe do bratoubilačkog rata što, kaže, nikad nije bilo između Srba i Crnogoraca.\nDačić je rekao da što se Srbije tiče, istorijska je činjenica da između sebe ne samo da nismo nikada ratovali, nego nije bilo nikakvih sukoba, i da o tome govori čitava naša istorija, književnost i gusle.\n– Juče sam video i umro sam od smeha kad je to došlo dotle da gusle pevaju o Crnoj Gori i NATO. To je novokomponovana guslarska pesma, sve pesme su bile vezane za istoriju, herojsku borbu protiv Turaka, kaže Dačić.\nPoručio je da Srbija ne može da ćuti i žmuri na probleme srpskog naroda, te da nema ništa protiv toga da svako bira svoj put.\n– Jedino što nas zanima u ovom problemu je pitanje položaja srpskog naroda i SPC. Srpski narod tamo nije nacionalna manjina, ima više od 28 odsto, rekao je Dačić i naveo da bez obzira na toliki procenat Srba u ukupnom stanovništvu Crne Gore nema ih u državnim organima, niti među ministrima i ambasadorima.


Prijavite se na takmičenje „Telenor Smart City Challenge Serbia“ - Novosti - Turistički svet\nPrijavite se na takmičenje „Telenor Smart City Challenge Serbia“\nPrijave za prvo takmičenje „Telenor Smart City Challenge Serbia“, namenjeno startap preduzećima i timovima programera, u razvijanju mobilnih aplikacija iz domena pametnih gradova, koje obuhvataju oblast ekologije, saobraćaja, šopinga i turizma, trajaće do 28. avgusta. Finale je predviđeno za kraj godine kada će biti izabrane tri najbolje ideje, najavljeno je u PKS.\nMarko Čadež, predsednik PKS, rekao je na konferenciji za novinare da je cilj takmičenja podrška mladim i talentovanim ljudima da razviju svoje ideje za unapređenje kvaliteta života u lokalnim zajednicama kroz mobilne aplikacije iz domena pametnih gradova.\n- U toj oblasti se najbolje prepoznaje uticaj novih tehnologija na svakodnevni život. Procenjuje se da će do 2050. u gradovima živeti sedam milijardi ljudi, što donosi nove izazove - rekao je predsednik PKS i dodao da mobilne aplikacije donose poboljšanje servisa za građane i pomažu u rešavanju problema svakodnevnog života u urbanim sredinama.\n"Smart Cities" integriše IKT, energetiku i transportni sektor u inovativnom rešavanju problema velikih gradova, kao što je zakrčenost saobraćajnica, zagađenost vazduha, visoka cena energije, kako bi se postigla veća mobilnost građana, uštedela energija i zaštitila životna sredina.\nU okviru projekta, objasnio je Čadež, planirana je obuka koja će mladima pomoći da ideje pretoče u uspešan biznis. PKS, po rečima predsednika, pomoći će najboljima da se povežu sa investitorima i velikim svetskim kompanijama.\n- U Srbiji se u proseku godišnje otvori oko 200 softverskih kompanija, a njihov broj raste velikom brzinom. Trenutno ima oko 2.200 kompanija koje zapošljavaju oko 20.000 ljudi, a taj broj se uvećava oko 10 odsto na godišnjem nivou. Od 2007. godine izvoz IKT usluga raste dvocifrenom stopom i danas u razmeni sa svetom beležimo suficit. U prvih pet meseci izvezli smo te usluge u vrednosti od 216 miliona evra - podseća Čadež.\n- PKS nastoji da podstakne razvoj startapova, kako bi se mladi i talentovani ljudi zadržali u Srbiji i ovde razvijali biznis - rekao je predsednik Komore.\nNemanja Žilović, izvršni direktor sektora Strategije i transformacije u kompaniji Telenor, rekao je da je važno da u društvu postoji snažan IT sektor i da u Srbiji ima dosta talentovanih mladih ljudi sa dobrim idejama.\n- Podrškom ovom projektu pružamo priliku mladima da počnu svoj biznis - dodao je predstavnik Telenora.\nGlavni cilj je promovisanje rešenja iz koncepta pametnih gradova u Srbiji i pokretanje diskusije sa ciljem razvoja ovog koncepta u našim gradovima. Ukupan novčani fond za najbolje timove koji mogu imati po tri člana je 10.000 evra, a najbolji tim imaće program akceleracije u inostranstvu u trajanju od dve nedelje. Tri najbolja tima ući će u partnerski odnos sa Telenorom, odnosno, ta kompanija postaće vlasnik 10 odsto novoosnovanih kompanija i dati doprinos u distribuciji aplikacija.\nPrijave za takmičenje su otvorene do 28. avgusta, a formular za prijave i uslovi konkursa predstavljeni su OVDE.


Komesarijat za izbeglice za pojačanu zaštitu granica Srbije\nBeta 11. jula 2016. 14:50\nRadnoj grupi za praćenje migracionih tokova se preporučuje i da obezbedi da u Srbiju mogu da udju samo oni koji „iskreno žele“ da zatraže azil, a da se ostalima savetuje da nadju neki drugi put, objašnjavaju u Komesarijatu.\n„Na granici s Madjarskom trenutno imamo na jednom graničnom prelazu 400 ljudi, na drugom 200, a u centru za migrante skoro 400 osoba i imamo situaciju da su nam sve severne granice ogradjene žicom“, rekao je pomoćnik komesara za izbeglice i migracije Ivan Gerginov.\n„Komesarijat se prilagodjava situaciji i preporučuje Radnoj grupi za praćenje migracionog toka meru pojačane zaštite državne granice na ulazu, ali ne na način da niko ne može da udje u Srbiju, nego da u Srbiju mogu da udju samo oni koji imaju iskrenu želju da potraže azilarnu zaštitu“, rekao je Gerginov.\n„Svima ostalima biće posavetovano da nadje nekli drugi put jer, kao država, ne smemo sebi da dozvolimo da se prenatrpamo migrantima koji nemaju gde da odu“, rekao je Gerginov.\nMigranti iz bliskoistočnih zemalja, kojima su krajnji cilj države Evropske unije u Srbiju ulaze preko makedonske i bugarske granice ali, od početka jula, od kada je Madjarska pojačala kontrolu, tamo teško mogu da udju.


Polovina Volkswagenovih modela u Nemačkoj još nije dobila WLTP sertifikat - Auto Republika\nVolkswagen kaže da je samo polovina modela ukupne game u Nemačkoj u skladu sa novim ekološkim standardima, iz prostog razloga što su oni mnogo stroži.\nAutomobili u Evropskoj uniji moraju da se povinuju novoj „Globalnoj usklađenoj test proceduri za laka vozila“ (WLTP), počev od 1. septembra. Međutim, Volkswagen je dobio „zeleno svetlo“ od odgovarajućih organa za sedam od 14 glavnih modelnih linija.\n„Novi testovi su glomazniji i potrebno je dva ili tri puta više vremena da se obave nego što je to bio slučaj ranije, jer čak i modeli iz limitiranih serija moraju da se testiraju separatno“, rekao je Tomas Can, šef prodaje i marketinga Volkswagen marke. „Meseci koji dolaze predstavljaju izazov za nas.“\nVW-ov bestseler, Golf, upravo je među onim modelima koji čekaju na odobrenje od strane vlasti. Can je takođe rekao da očekuje da Golf dobije „zeleno svetlo“ do kraja septembra.\nOčekuje se da se isporučivanje automobila kupcima nešto uspori tokom septembra i oktobra, da bi se ubrzalo u poslednja dva meseca ove godine.\n„Očekujemo veoma dobru prodaju u decembru“, dodao je Can.\nProizvođači automobila, uključujući Daimler, Volkswagen i snabdevačku firmu Valeo, redukovali su prognoze koje se tiču profita, okrivljujući za to sporiju prodaju na globalnom planu, koja je delimično izazvana kašnjenjima u dobijanju sertifikata po novim standardima.\nAnalitičari iz Evercore ISI-ja su izjavili da će odlaganja prouzrokovana uvođenjem WLTP-a, koja sada doživljava Volkswagen, biti pod kontrolom jer nemački proizvođač nije pribegao značajnijim cenovnim popustima da bi održao tok prodaje.\nIpak, kašnjenja će prouzrokovati pad profita marke za oko dva odsto u trećem kvartalu, sa 5,5 odsto u drugom tromesečju, saopštio je Evercore.\ntags: izdvojeno prodaja automobila volkswagen vw golf WLTP\nprevious McLaren Speedtail će raspolagati s preko 1.000 konjskih snaga\nnext Mercedes S klase po prvi put u istoriji sa dvolitarskim turbo motorom\nMa, neka oni to sada puste u prodaju, a ako posle prodju i WLTP, dobro je. Ako ne, nema veze. Još nisu usaglasili ni sva Euro 5 vozila, pa što moraju i WLTP normativ da polože…


Dogovoren prekid štrajka u Rudniku boksita u Nikšiću\nPredstavnici Vlade Crne Gore, uprave nikšićkog Rudnika boksita i radnika dogovorili su danas uslove koji bi trebalo da dovedu do prekida višemesečnog štrajka i nastavka proizvodnje u kompaniji kojom grazduje ruski investitor.\nNa sastanku je dogovorena isplata majskih zarada do kraja meseca i otpemnina radnicima koji će dobrovoljno napustiti kompaniju uz obavezu da radnici oslobode Upravnu zgradu koju su zauzeli početkom juna, kao i pokretanje proizvodnje u ponedeljak, 16 avgusta.\nRadnici su od 3. juna u Upravnoj zgradi, sedištu kompanije u Nikšiću, a tražili su isplatu tri zaostale zarade, otpremnine, kao i novac iz stambenog fonda od 2,5 miliona evra koje im duguje poslodavac. Oni su uoči današnjeg sastanka najavili radikalalizaciju protesta, blokadu saobraćajnica i ispisivanje oko 1.000 njihove dece iz škola. Rudnikom Boksita gazuje ruska Centalnoevropska aluminijumska kompanija (CEAK).


Svi potrošači dobili struju, sistem stabilizovan\nSvi potrošači u Bijeljini dobili su električnu energiju i sistem snabdijevanja je stabilizovan u večernjim časovima, kako je ranije najavljeno iz kompanije "Elektroprenos BiH".\nU 18.15 časova struju je dobilo svih 20.000 potrošača ili 55 odsto gradskog područja koje je ostalo bez napajanja jutros u 10.00 časova nakon havarije u trafostanici "Bijeljina jedan" u vlasništvu "Elektroprenosa BiH".\nPortparol distributivnog preduzeća "Elektro-Bijeljina" Slobodan Đalamić rekao je Srni da su, zahvaljujući zajedničkim naporima radnika "Elektroprenosa BiH" i "Elektro-Bijeljine", svi potrošači u gradu dobili struju.\nOn je dodao da na snazi ostaje apel potrošačima u Bijeljini da racionalno troše električnu energiju.\nHavarija u trafostanici dogodila se zbog požara koji je ugašen brzom intervencijom vatrogasaca.\nViše iz ove kategorije « Važna racionalna potrošnja, još 1.000 potrošača bez struje Dogodilo se na današnji dan - 7. decembar »


Tereza Mej neće da kaže da li bi glasala za Bregzit » Opozicionar\nBritanska premijerka Tereza Mej odbila je da kaže da li bi glasala za Bregzit kada bi se održao još jedan referendum.\nBritanska premijerka Tereza Mej odbila je da kaže da li bi glasala za Bregzit kada bi se održao još jedan referendum. „Glasala sam iz dobrih razloga u to vreme, ali okolnosti se menjaju i mislim da bi svi trebalo da budemo usredsređeni na sprovođenje Bregzita i najboljeg posla“, rekla je ona gostujući na LBC radiju.\nMej, koja je rekla da je glasala za ostanak, početkom godine sazvala je opšte izbore kako bi ujedinila zemlju oko njene vizije Bregzita, međutim ona je tada izgubila parlamentarnu većinu. Upitana da li bi sada glasala za izlazak Britanije iz Unije, ona je rekla da bi razmotrila sve i dodala da neće biti drugog referenduma. Velika Britanija je i dalje podeljena oko Bregzita koji najviši britanski političari vide kao najvažniju odluku od Drugog svetskog rata.


EBRD i Banca Intesa potpisale ugovor o kreditnoj liniji za unapređenje energetske efikasnosti\nEvropska banka za obnovu i razvoj (EBRD) i Banca Intesa potpisale su ugovor o kreditnoj liniji u vrednosti od 15 miliona evra za finansiranje projekata energetske efikasnosti privrednih subjekata i opština u Srbiji.\nKrediti su dostupni svim preduzećima bez obzira na veličinu, javnim komunalnim preduzećima i opštinama, bez obzira da li su klijenti Banca Intesa ili ne. Banka ih odobrava u maksimalnom iznosu do 2 miliona evra u dinarskoj protivvrednosti, odnosno do 2,5 miliona evra za klijente iz javnog sektora. Period otplate je do 7 godina, a posebnu pogodnost za krajnje korisnike predstavlja mogućnost dobijanja bespovratnih sredstava odmah po završetku investicije.\nOva kreditna linija je deo EBRD inicijative Tranzicija ka zelenoj ekonomiji (GET), i može se koristiti isključivo za investicije u osnovna sredstva koja dovode i do ušteda u potrošnji energije, poput poboljšanja osvetljenja, kupovine nove proizvodne opreme, solarnih panela i kotlarnica na biomasu, kao i za izolaciju objekata.\nUgovor je potpisan u okviru druge faze programa za održivu energetsku efikasnost na Zapadnom Balkanu (WeBSEFF II) koji obezbeđuje kreditne linije partnerskim bankama u regionu za dalje finansiranje preduzeća i opština koje žele da ulažu u energetsku efikasnost i male projekte obnovljive energije. Program je osmišljen i sprovodi se u bliskoj saradnji sa Sekretarijatom Energetske zajednice a upotpunjen je tehničkom podrškom i investicionim podsticajima za krajnje korisnike kredita koje obezbeđuje Evropska unija preko Investicionog okvira za Zapadni Balkan.\nKroz dosadašnju saradnju sa EBRD, ne uključujući sredstva iz ove linije, Banca Intesa je privredi i građanima Srbije pružila podršku od gotovo 164 miliona evra.


Vremenska proznoga - Blic Online\nDanas i sutra sunčano i toplo, a evo kad nas očekuje OSETAN PAD TEMPERATURE\nU Srbiji će sutra biti pretežno sunčano i toplo. Posle podne, uz lokalni razvoj oblačnosti, retka pojava kratkotrajnih pljuskova sa grmljavinom.\nPromena vremena za vikend, najavljeni KIŠA, VETAR I GRAD\nU subotu i nedelju moguće su ponegde vremenske nepogode sa velikom količinom padavina, jakim vetrom i gradom, upozorava Republički hidrometeorološki zavod.\nU ove krajeve Srbije SNEG STIŽE DANAS, a evo kada će padati u celoj zemlji\nSneg, kiša i suznežica smenjivaće se u narednim danima sa periodima suvog vremena, kažu iz Republičkog hidrometeorološkog zavoda (RHMZ).\nVRUĆE-HLADNO Danas do 30 stepeni, poslepodne PLJUSKOVI I GRMLJAVINA\nU Srbiji će danas biti toplo, pre podne pretežno sunčano, a posle podne i uveče promenljivo oblačno i nestabilno sa lokalnim pljuskovima i grmljavinom, saopštio je Republički hidrometeorološki zavod.\nPOTOP U BEOGRADU Pljušti kiša širom prestonice\nIzuzetno jaka kiša od 18.30 pala je u većem delu Beograda, neke delove prestonice zahvatilo je i nevreme praćeno pljuskovima i grmljavinom.\nU Srbiji će danas biti pretežno sunčano i malo toplije vreme, s temperaturom do 22 stepena, saopštio je Republički hidrometeorološki zavod.\nU Srbiji će danas biti pretežno sunčano, samo u centralnim i južnim krajevima ujutru i pre podne umereno i potpuno oblačno, još ponegde sa slabom kišom.\nDanas prepodne magla, tokom dana sunčano i malo toplije\nU Srbiji se danas očekuje mestimično maglovito jutro i niska oblačnost koja će se zadržati po kotlinama i u nižim predelima, a tokom dana pretežo sunčano i malo toplije uz slab i umeren zapadni vetar, saopštio je Republički hidrometeorološki zavod.


Dana 3. maja, 432 kineska državljanina u Crnoj Gori primila su prvu dozu vakcine COVID-19 Sinopharm-a.\nAmbasador Liu Đin i Ministarka zdravlja Jelena Borovinić Bojović obišli su punkt za vakcinaciju u Moračici, kamp kompanije CRBC. Ambasador Liu kazao je da vakcinacija kineskih državljana u Crnoj Gori u potpunosti pokazuje da su se Kina i Crna Gora ujedinile i pomagale jedna drugoj u borbi protiv pandemije zasnovane na konceptu izgradnje Zajednice za ljudsko zdravlje. Kineska strana zahvaljuje crnogorskoj strani na svim aranžmanima. Ministarka Borovinić Bojović je podsjetila da vakcinacija kineskih državljana u Crnoj Gori još jednom pokazuje tradicionalne prijateljske odnose dvije države. 30000 doza vakcine protiv COVID-19, koje je Kina ranije donirala Crnoj Gori, pružilo je zaštitu dijelu osjetlive populacije Crne Gore.\nDržavni savjetnik i ministar vanjskih poslova Kine Vang Ji najavio je ranije ove godine da će kineska strana pokrenuti vakcinaciju za svoje građane širom svijeta. Ambasada Narodne Republike Kine u Crnoj Gori održava blisku komunikaciju i koordinaciju sa crnogorskom stranom u cilju uspješne i sigurne vakcinacije kineskih državljana u Crnoj Gori. Na punktima vakcinacije, svi se striktno pridržavaju mjera protiv pandemije.\nKineski državljanin izrazio je zahvalnost Ambasadi i crnogorskoj strani na svim aranžmanima o vakcinaciji. Predstavnik CRBC-a rekao je da je vakcinacija pružila snažnu podršku svim zaposlenima na projektu Autoputa, uvjeren je da će obezbediti napredak projekta i njegov završetak na vreme, što će pomoći ekonomskom razvoju Crne Gore u najkraćem mogućem roku.


Vlada Republike Srpske i Svjetska banka stavile su potpis na ugovor o kreditu od 51,3 miliona evra, na period otplate od 32 godine, za prvu fazu restrukturisanja Željeznica Republike Srpske. 43 miliona namijenjena su za obaveze prema radnicima, čiji broj će se i u ovoj godini smanjivati.\n"Za prvu godinu nam je plan, od početka restrukturiranja da to smanjimo za 500 radnika, a dodatnih 500 radnika da smanjimo do kraja restrukturiranja 2021.godine", rekao je ministar saobraćaja Republike Srpske Neđo Trninić.\n"Ovaj iznos kredita, sa ovako dugim rokom i niskom kamatnom stopom, neće opteretiti servis kredita pod jednim uslovom da Željeznice više ne stvaraju gubitke", rekao je ministar finansija RS Zoran Tegeltija.\nRestrukturisanje se ne radi po stvarnim potrebama i nismo zadovoljni sistematizacijom, kaže sindikalac Zlatko Marin.\nDug prema nama, koji priznajemo su neisplaćene plate, topli obroci i tužbeni zahtjevi, kaž Marin, za sve preko toga - neko je morao da odgovara.\n"Dug poreza i doprinosa, koji su nama odvojeni od plata, a nisu uplaćeni, to naš dug nije. Niko za te gubitke koje sad moramo pokrivati kreditom ne odgovara", rekao je predsjednik Samostalnog sindikata transportne djelatnosti radnika ŽRS.\nJedini koji nose teret restrukturisanja su radnici, kaže Marin. Ministar Neđo Trninić odgovara da moraju imati razumjevanja i da svi zelje sindikata neće moći da se ispune , ali da je najvaynije će radnici biti obeštećeni.


Nacrtom zakona o parničnom postupku predložena rešenja koja mogu dovesti do uništavanja najvećeg dela lokalnih medija – Matrica slobode medija\nNacrt novog zakona o parničnom postupku digao je na noge mnoge advokate, bune se i pojedina udruženja potrošača, a pojedine njegove odredbe takve su da bi i mediji, pogotovo oni koji ne spadaju u ekonomski jake, trebalo ozbiljno da se zabrinu.\nZabrinutost bi morala da bude i veća jer su poslednjih meseci SLAPP tužbe stigle na velika vrata i u Srbiju.\nBez prilike za odbranu\nKakve veze SLAPP tužbe, kojima se od medija traže enormni odštetni zahtevi, imaju sa Nacrtom zakona? Na kraju krajeva, o tome ko je u pravu odluku će doneti sud.\nKvaka je, međutim, u tome što mediji, ali i svi građani koji nemaju dovoljno novca, ukoliko Nacrt zakona bude usvojen ovakav kakav jeste, neće imati priliku ni da se pred sudom brane od optužbi.\n„Kompanija Milenijum tim je, recimo, poslednjih meseci podnela veliki broj tužbi protiv medija, u kojima su tražene nadoknade po 200 i 300 odsto veće nego što je dosadašnja sudska praksa. Što je veća visina nadoknade koja se traži, veće su i sudske takse i za tužbu i za odgovor na tužbu. Za veliku kompaniju kao što je Milenijum tim to nije problem. Za mali lokalni medij u unutrašnjosti Srbije to može da znači uništenje“, objašnjava Vida Petrović Škero, nekadašnja predsednica Vrhovnog suda Srbije, sada predsednica Centra za pravosudna istraživanja CEPRIS i članica Saveta za štampu.\nZa odgovor na tužbu, poput ove Milenijum tima, mediji moraju da plate sudsku taksu. To nije sporno i obavezno je i po sadašnjem zakonu. Nacrt zakona o izmenama i dopunama Zakona o parničnom postupku u članu 98b, međutim, kaže sledeće:\n„Podnesak za koji nije plaćena sudska taksa u roku dospelosti koji je propisan zakonom kojim se uređuju sudske takse smatra se da je povučen.“\n„To, praktično, znači da ako medij odgovori na tužbu, a ne plati taksu, smatraće se da nije ni odgovorio. U tom slučaju sud može doneti presudu na osnovu propuštanja, čime će medij izgubiti spor“, objašnjava naša sagovornica i dodaje da ukoliko je naplata sudskih taksi problem, država mora da traži rešenje, ali ne takvo koje će značiti da onaj ko nema novca neće imati ni pristup sudu.\nSudovi su i do sada, kaže Vida Petrović Škero, takse koje nisu na vreme plaćene mogli prinudno da naplate.\n„Bojim se da će, zbog svega što se događa, naposletku opstati samo finansijski sposobni, ali ne i kvalitetni mediji“, zaključuje naša sagovornica.\nJug press: Samo za takse 100.000\nLjiljana Stojanović, urednica agencije Jug press, među onim je „srećnicima“ kojima je nakon objavljenog izveštaja sa konferencije za novinare Vuka Jeremića stigla tužba Milenijum tima.\nTužbe su stigle i portalu Info Vranjske, zatim dnevnom listu Danas, TV N1, TV Nova S i Adria media group. Ovi mediji su, kako navodi Milenijum tim, svojim pisanjem povredili njihov poslovni ugled, te kao odštetu traže 100.000 evra po tekstu.\n„Tužena sam ja, kao urednica, i Centar za demokratiju i razvoj juga Srbije, kao osnivač Jug pressa. Samo za odgovore na te dve tužbe treba da platimo oko 100.000 dinara. Kada bi taj novac trebalo da izdvojimo odmah, za nas bi to značilo katastrofu. Medij se finansira isključivo od projekata. Kada ne prođemo na konkursu, nema ni novca za plate novinara“, kaže Ljiljana Stojanović.\nPo rečima kragujevačkog advokata Dragana Lazarevića, koji je kao zastupnik PU „Lokal pres“ do sada učestvovao u brojnim sporovima braneći male lokalne medije, do sada je neplaćanje taksi na vreme bilo tolerisano.\n„Iako je, recimo, rok za plaćanje takse za odgovor na tužbu pet dana, tolerisalo se da se ona plati tokom trajanja postupka, pa i na kraju samog postupka“, kaže Lazarević.\nOvakvoj sudskoj praksi novi zakon o parničnom postupku, ukoliko bude izglasan, staće izgleda na put, i to ne samo kada su u pitanju sporovi koji budu pokrenuti nakon njegovog usvajanja. Naime, Nacrt zakona o izmenama i dopunama Zakona o parničnom postupku u članu 136 predviđa da će se i na ranije započete postupke primenjivati odredbe novog zakona.\nPred Višim sudom u Beogradu u ovom momentu vode se 1.102 spora po tužbama protiv novinara, urednika i vlasnika medija (tzv. predmeti sa oznakom P3). Samo od početka ove godine, pa do 25. maja stigle su 252 nove tužbe. Svi koji u tim sporovima učestvuju trebalo bi da bace pogled na novopredložena zakonska rešenja, jer će ih se i te kako ticati. Javna rasprava traje do 14. juna. Do tog dana se Ministarstvu pravde mogu dostaviti primedbe, predlozi, sugestije i komentari, posle će, nažalost, biti kasno.\nOPASNOST OD UNIŠTAVANJA MEDIJA\nOvakav Nacrt zakona omogućio bi svakoj firmi koja ima novac da manje medije, posebno one lokalne, doslovno uništi čak krajnje neosnovanim tužbama bez ikakvih dokaza. Dovoljno je da podnese tužbu zbog bilo čega i da u njoj odštetni zahtev iznosi nekoliko miliona dinara. Manji mediji ne bi mogli da plate ni taksu za odgovor na tu tužbu, zbog čega bi izgubili spor. Morali bi da plate i odštetni zahtev, čime bi najveći deo medija u Srbiji doslovno bio – uništen.\n← Previous Previous post: Šta je privatizacija donela, a šta odnela medijima\nNext → Next post: Podeljen novac medijima u Vojvodini: Svima pomalo, probranima najviše


Lideri Evropske unije započinju krizne razgovore | TRT Bosanski\nLideri Evropske unij...\nLideri Evropske unije započinju krizne razgovore\nLideri Njemačke, Francuske i Španije održaće krizne razgovore povodom sve aktuelnije finansijske krize i dugovanja koja su uzdrmala Evropu, a nakon što su Kina i Japan pozvale na usaglašavanje politike o globalnoj saradnji zbog problema na tržištu.\nLideri Njemačke, Francuske i Španije održaće krizne razgovore povodom sve aktuelnije finansijske krize i dugovanja koja su uzdrmala Evropu, a nakon što su ###Kina### i Japan pozvale na usaglašavanje politike o globalnoj saradnji zbog problema na tržištu.\nCentralna banka Evrope je ponudila nešto ograničena sredstva pomoći, te je poručila Itaiji i Španiji da poduzmu oštrije mjere štednje prije nego Banka pristane da otkupi dio njihovih mjenica.\nKomentari iz Kine i Japana, inače najvećih zajmodavaca Vašingtonu, povećali su bojazan da bi se kriza sa dugovanjima u Evropi mogla oteti kontroli, te da bi američka ekonomija mogla otići u nepovrat.\nNakon pada vrijednosti u Aziji i na Wall Streetu, evropska tržišta dosegla su najniže vrijednosti trgovinske razmjene u posljednjih 14 mjeseci.\nUred francuskog predsjednika Sakrozya u petak je saopštio da je u odvojenim telefonskim razgovorima sa njemačkom kancelarkom Angelom ###Merkel### i španskim premijerom Jose Luis Rodriguez Zapaterom predsjednik raspravljao situaciju na finansijskim tržištima zemalja eurozone.\nIz Velike Britanije, koja nije članica zone, saopšteno je da će biti u stalnom kontaktu sa zemljama eurozone i grupom sedam najrazvijenijih industrijskih sila po pitanju nestablinosti na tržištu.\nCentralna banka Evrope reaktivirala je u četvrtak sredstva za kupovanje mjenica u pokušaju da spasi vlade zemalja eurozone od zapadanja u teža zaduženja, ali je trenutno otkupila samo mjenice Portugala i Irske.


Frelih: Ne vidim zašto bi se ijedna zemlja Balkana okrenula Rusiji, a ne EU\nNaš sagovornik, profesor medjunarodnih studija na Hajdelberškom univerzitetu i viši saradnik centra Vurdo Vilson, Štefan Frelih, govori o pozitivnim aspektima NATO članstva, kao što su stabilnost i pristup uticajnoj mreži medjunarodnih organizacija u čijem okruženju napreduju demokratija, vladavina zakona, tršišna privreda. Drugim rečima, po mišljenju našeg sagovornika, NATO nudi samo povoljnosti dok su obaveze, kako je rekao, minimalne. A šta sa Srbijom koja je 1999. bila meta NATO kampanje? Kako bi profesor Frelih objasnio možda podozrivoj Srbiji povoljnosti članstva?\nFrelih: Postala bi sastavni deo evroatlantske zajednice sa svim pogodnostima koje ona nudi. To je ogromna, prosperitetna zajednica koja doprinosti skoro 60% svetskog bruto domaćeg proizvoda. I naravno članstvo utire put ka drugim medjunarodnim organizacijama. Medjutim, u slučaju Srbije, bilo bi razboritije da najpre postane članica EU jer bi iz te pozicije mnogo lakše objasnila svom narodu zašto je članostvo u NATO poželjno. Alternativa je -- izolacija od evroatlantske zajednice i od neposrednog okruženja i približavanje Rusiji za koju ne bih rekao da je postojan i pouzdan saveznik.\nGlas Amerike: Pre no što se bliže pozabavimo tim pitanjem, da li po vama postoji i negativan aspekat članstva u NATO?\nFrelih: Iskreno rečeno, ne vidim ni jedan minus. Svih ovih godina, za jedinu nepogodnost je važio gnev Moskve i njenih malobrojnih saveznika kao što je Belorusija. Mislim da je preuveličana ideja da bi Rusija mogla da unese nestabilnost u region i spreči širenje NATO. To se nije desilo ni u slučaju baltičkih država i istočnoevropskih zemalja, pa neće ni u slučaju zapadnog Balkana koji nije od dramatičnog značaja za Rusiju. Ne vidim zašto bi se ijedna zemlja Balkana okrenula Rusiji, a ne EU...\nGlas Amerike: Medjutim, Srbija se nada pomoći Rusije u SB UN u pogledu statusa Kosova.\nFrelih: Mislim da bi posebno EU trebalo da bude vrlo jasna po tom pitanju. Neke članice kao Slovačka i Španija opirale su se Ahtisarijevom planu ali mislim da su promenile mišljenje. Pitanju Kosova nije poklonjena odekvatna pažnja tokom nemačkog predsedavanja EU ali isto tako mislim da je neizbežno da se prihvati volja 90% stanovništva Kosova. Ako to ne bude potvrdjeno u UN, ne isključujem mogućnost unilateralnog priznavanja nezavisnosti Kosova i od strane EU. Mislim da nema načina da Rusija to spreči i da prihvati odogovornost za novo krvoproliće u regionu. S druge strane, argument koje treba Srbiji predočiti jeste da je put ka EU bolji i brži bez Kosova.\nGlas Amerike: Čak i kad bi Srbija pristala da se odrekne 15% svoje terotorije, kada bi ”šargarepa“ zvana EU mogla da joj padne u krilo?\nFrelih: Možda ona nije iza ćoška ali pitanje Kosova je verovatno najveća prepreka članstvu u EU. Politika EU jasno definiše koje zemlje na njenoj periferiji mogu da računaju na poseban odnos i na saradnju, ali ne i na eksplicitnu perspektivu članstva. A ta politika se ne odnosi na zapadni Balkan. Kada ispune kriterijume, zemlje Zapadnog Balkana će sigurno moći da pristupe EU ako to žele, a stabilnost je najvažniji uslov.\nGlas Amerike: Ukoliko ne rezolucija o Kosovu ne bude usvojena, snage EU koje treba da se staraju za stabilnost neće imati legitimnost…\nFrelih: Jasno je da su za sve misije i intervencije takve vrste poželjne rezolucije Saveta bezbednosti što važi i za Kosovo. Ali, u najgorem slučaju, možda ćemo mi, Evropljani, morati da obezbedimo stabilnost i bez rezolucije, a tim scenarijom se EU nije adekvatno pozabavila. Amerika nam je jasno stavila do znanja da je to sada naš problem. Nema načina da izbegnemo tu obavezu i nadam se da ćemo je se prihvatiti pre nego se situacija pogorša. Sve indikacije pokazuju da je evropska trojka -- Britanija, Francuska i Nemačka -- predana tom cilju. Što se Rusije tiče, ne mislim da bi Kosovo moglo da postane uzrok novog hladnog rata ili ”hladnog mira“. Stalno govorimo o zavisnosti EU o ruskoj energiji, ali niko ne govori o zavisnostima Rusije. Rusija je imala 10 dobrih godina zahvaljujući izvozu energije koji je doveo do ekonomskog buma. Da bi taj trend bio održiv, potrebne su ogromne investicije, na primer za obnovu ruskog naftovoda koji je u raspadu. Ne smemo zaboraviti da rastuća ekonomija ima sve veće prohteve i potrebe i da su za pokrivanje domaćeg tržišta potrebne ogromne količine energije. Rusija će morati da ima na umu i svoj narod a ne samo strana tržišta, a ima i podataka da Moskva nije dobro proračunala posledice ogromnih obaveza kojih se prihvatila u inostranstvu. Stanje ruskog vojno-industrijskog sektora je takvo da nema mesta preuveličavanju ruske pretnje. Bilo je straha od ruskog gneva zbog okretanja baltičkih država Zapadu, ali i tu je Rusija legla na rudu.


Potpisan Ugovor o projektovanju i izgradnji vertikalnog transporta i sistema za vještačko osnježivanje na Bjelašnica | Vlada Kantona Sarajevo\nPotpisan Ugovor o projektovanju i izgradnji vertikalnog transporta i sistema za vještačko osnježivanje na Bjelašnica\nDirektor Kantonalnog javnog preduzeća „ZOI'84“ Midhat Hubijar i predstavnik Konzorcija izvođača radova iz poljske firme „Supersnow Spolka Akcyjna“ Rafael Topolski potpisali su danas Ugovor o projektovanju i izgradnji vertikalnog transporta i sistema za vještačko osnježivanje na olimpijskoj planini Bjelašnica. Uz ovu poljsku firmu, u Konzorciju izvođača radova su i švicarska kompanija „Bartholet Mashinenbau AG“ i sarajevsko preduzeće MGBH d.o.o.\n„Planirano je da se od Babinog Dola do međustanice izgradi šestosjedna žičara, a od međustanice do vrha Bjelašnice četverosjedna žičara. Sistem osnježivanja bit će izgrađen na kompletnoj trasi 1 do okretne stanice šestosjeda i trase 3, poznatije kao Donja Kolijevka, sa spojnim putem prema trasi 1 do okretne stanice šestosjeda“, objasnio je direktor Hubijar. Zahvalio se Vladi Kantona Sarajevo na podršci koju je pružila KJU „ZOI '84“ u realizaciji ovog važnog projekta. Potcrtao je da će instalacijom ove nove opreme na skijalištu naš olimpijske planine steći naoptimalniji uslovi za pružanje najkvalitetnije usluge u ovoj vrsti poslovanja.\n„Dinamika i završetak radova će svakako ovisiti od vremenskih uslova, a planiran je završetak radova u sljedećoj 2017. godini“, najavio je Hubijar.\nUime Konzorcija izvođača radova Rafael Topolsky je izrazio zadovoljstvo da su učesnici rekonstrukcije našeg skijališta na Bjalašnici, kako je istakao, vrlo poznatog i popularnog s obzirom na Olimpijadu iz 1984. godine.\nS obzirom da se radi o izuzetno značajnom projektu za Kanton Sarajevo, a koji i finansira ovaj projekt, prisutnim novinarima se obratio premijer KS Elmedin Konaković koji je, ovom prilikom, istakao:\n„Rekonstrukcija vertikalnog transporta na Bjelašnici je za nas jedan od kapitalnih, a možda i najznačajnih projekata, turističkog i ekonomskog karaktera. Dakle, Bjelašnica je skijalište koje je od Olimpijade '84. godine do danas u istom stanju, na kojoj nije bilo novih tehnologija, a ni novih investicija, zbog čega danas za ovo jedno od najpotentnijih skijališta možemo reći da nije baš na nivou potencijala kojem mi kao Vlada i rukovodstvo 'ZOI'-a u ovom trenutku svjedočimo. Osigurali smo iznos od 16 miliona KM kolika je procjena da je neophodno za ovu fazu rekonstrukcije“.\nDodao je kako se sa zadovoljstvom kreće u realizaciju ovog projekta, jer se radi o ideji koja je prezentirana na početku rada ove Vlade. Uputio je i posebnu zahvalnost lokalnoj zajednici - načelniku Općine Trnovo i njegovim saradnicima, zbog njihove maksimalne kooperativnosti i saradnje.\n„Jedina dilema koju imamo je da li ćemo poremetiti skijašku sezonu. One najbitnije činjenice su urađene, osiguran je novac, izabran je izvođač i jasan je cilj. Dakle, intenzivno razmišljamo kako da predstojeću skijašku sezonu ne narušimo, ako sklonimo sad ovaj postojeći trosjed i krenemo u rekonstrukciju, a ne stignemo do snijega. Sve će ovisiti o vremenskim prilikama, zbog čega intenzivno pratimo meteorološke procjene kada će u BiH ove godine biti snijega i nećemo dozvoliti da naši skijaši izgube jednu cijelu skijašku sezonu. Sigurno krećemo sa izgradnjom sistema zasnježavanja i postavljanjem četvorosjeda, dok ćemo za šestosjed, taj najkapitalniji i najbitniji dio cijele ove priče, posebno procjenjivati trenutak radova. U suštini samo su vremenski uslovi faktor koji će diktirati brzinu izvođenja radova na terenu“, naveo je premijer Konaković.\nMinistar Šabić je, ovom prilikom, istakao da je turizam najbrže rastuća grana privrede u Kantonu Sarajevo koja bi trebala doprinijeti unapređenju ponude posebno u zimskoj sezoni i vraćanju starog sjaja Sarajevu, kako bi postalo konkurentno skijalištima u okruženju.\n„Smatramo da će realizacijom ovog projekta biti pokrenut jedan investicioni lanac na olimpijskim planinama, jer se pripremamo za organizaciju EYOF-a 2019. godine“, rekao je ministar Šabić.\nBez obzira na stav suorganizatora EYOF-a iz Republike Srpske, premijer Konaković je danas najavio da je Vlada KS spremna finansirati i drugi dio sredstava potrebnih za organizaciju ove značajne međunarodne manifestacije.\nPotpisivanju ugovora su prisustvovali i predsjedateljica Skupštine KS Ana Babić, kantonalni ministri rada socijalne politike raseljenih lica i izbjeglica Amela Dautbegović, finansija Jasmin Halebić i kulture i sporta Mirvad Kurić.


Madonina ćerka dobila svoju prvu filmsku ulogu\nMusicLovers » Muzika » Novosti » Madonina ćerka dobila svoju prvu filmsku ulogu\n1 Madonina ćerka dobila svoju prvu filmsku ulogu taj Ned Sep 05, 2010 1:19 am\nLourdes Leone, mnogima poznatija kao kćerka ultrapopularne Madonne, dobila je svoju prvu filmsku ulogu! Nakon što je krenula majčinim stopama kada su u pitanju moda, religija i muzika, 13-godišnjakinja je odlučila i zaplivati u glumačkim vodama. Naime, Lourdes je viđena na filmskom setu Madonninog filma “W.E.”, gde je bila obučena poput školarke. Još uvek nije poznato koju ulogu igra niti koliko se pojavljuje u filmu.\nKako smatraju mnogi, dok je poželjno da je nasledila majčin muzički talenat, za mladu glumicu bilo bi bolje da nije nasledila onaj glumački. Podsetimo, Madonnina gluma ocenjena je kao očajna pa i ne čudi što je nismo imali priliku često videti na filmskim platnima.